|  |
| --- |
| **Atbildes uz saņemtajiem jautājumiem par****darbības programmas “Izaugsme un nodarbinātība”****3.1.1.specifiskā atbilstības mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.5.pasākuma “Atbalsts ieguldījumiem ražošanas telpu un infrastruktūras izveidei vai rekonstrukcijai” otrās projektu iesniegumu atlases kārtas nosacījumiem** |
| Saīsinājumi un apzīmējumi:Atlases nolikums - darbības programmas “Izaugsme un nodarbinātība” 3.1.1.specifiskā atbilstības mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.5.pasākuma “Atbalsts ieguldījumiem ražošanas telpu un infrastruktūras izveidei vai rekonstrukcijai” otrās projektu iesniegumu atlases kārtas nolikums;CFLA – Centrālā finanšu un līgumu aģentūra;ERAF – Eiropas Reģionālās attīstības fonds;EM, atbildīgā iestāde – Ekonomikas ministrija;FM, vadošā iestāde – Finanšu ministrija;MK noteikumi Nr.612 – Ministru kabineta 2018.gada 25.septembra noteikumi Nr.612 “Darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.5. pasākuma “Atbalsts ieguldījumiem ražošanas telpu un infrastruktūras izveidei vai rekonstrukcijai” otrās projektu iesniegumu atlases kārtas īstenošanas noteikumi”;SAMP 3.1.1.5. 2.kārta – darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.5. pasākuma “Atbalsts ieguldījumiem ražošanas telpu un infrastruktūras izveidei vai rekonstrukcijai” otrā projektu iesniegumu atlases kārta. |
| 1.jautājums: 2018. gada 25. septembra MK sēdē ir apstiprināti Ekonomikas ministrijas sagatavotie noteikumi, kuru 19. punktā norādīts atbalstāmais telpu izmantojums: “...Pasākuma otrās projektu iesniegumu atlases kārtas ietvaros par ražošanas telpām uzskatāmas telpas, kas atrodas rūpnieciskās ražošanas ēkā un ir nepieciešamas ražošanas vajadzībām un ražošanas procesam, ieskaitot telpas, kuras norādītas normatīvajā aktā, kas nosaka darba aizsardzības prasības darba vietās. Ja projekta ietvaros attīstītās ražošanas ēkās paredzēts izvietot telpas administratīvajām vajadzībām, šāda veida telpu attiecināmās izmaksas nepārsniedz 10 % no kopējām attiecināmām izmaksām.” Izstrādājot ražošanas ēkas paplašināšanas projektu, tajā tiek plānotas arī telpas laboratorijām, atpūtas telpas, kā arī ražošanas vadības personāla telpas. Lūdzam sniegt konsultāciju pēc kā vadīties nosakot kuras telpas atbilst iedalījumam ražošanas telpu sadaļā un kuras būtu klasificējamas kā administratīvās telpas. Piemēram – vai zemāk minētās projektā plānotās telpas ir ieskaitāmas ražošanas telpu sadaļā? · Laboratorijas telpa; · Atpūtas zonas (ēdināšanas) telpa; · Savienojošie koridori starp ražošanu un biroju zonu; · Ražošanas vadītāju, cehu vadītāju darba telpas; · Ražošanas plānošanas darba telpas; |
| Atbilde uz 1.jautājumu:MK noteikumu Nr.612 19.punkts nosaka, ka SAMP 3.1.1.5. 2.kārtas ietvaros rūpnieciskās ražošanas ēka atbilst būvju klasifikācijā noteiktajai rūpnieciskās ražošanas ēku klasei. Atbalsts netiek piešķirts biroju ēkām, kas atbilst būvju klasifikācijas kodam – 1220.SAMP 3.1.1.5. 2.kārtas ietvaros par ražošanas telpām uzskatāmas telpas, kas atrodas rūpnieciskās ražošanas ēkā un ir nepieciešamas ražošanas vajadzībām un ražošanas procesam, ieskaitot telpas, kuras norādītas normatīvajā aktā, kas nosaka darba aizsardzības prasības darba vietās. Ražošanas telpām jāatbilst būvju klasifikācijas kodam 1251. Ja projekta ietvaros attīstītās ražošanas ēkās paredzēts izvietot telpas administratīvajām vajadzībām, šāda veida telpu attiecināmās izmaksas nepārsniedz 10 % no kopējām attiecināmām izmaksām.Tādējādi, atbildot uz Jūsu jautājumiem, kuras telpas atbilst iedalījumam ražošanas telpu sadaļā un kuras būtu klasificējamas kā administratīvās telpas:1) ja atpūtas zonas (ēdināšanas) telpa atradīsies rūpnieciskās ražošanas ēkā un atbildīs Ministru kabineta 2009.gada 28.aprīļa noteikumu Nr.359 “Darba aizsardzības prasības darba vietās” 25.punktā noteiktajām prasībām, t.i. atpūtas telpas projektē, ierīko un uztur, ievērojot šādas prasības (var nepiemērot birojiem un līdzīgām darba vietām, ja ir iespēja līdzvērtīgi atpūsties darba pārtraukumos):- tās atbilst darba īpatnībām un nodarbināto skaitam, ir ērtas un pieejamas;- tās ir pietiekami plašas, un tajās ir pietiekams skaits galdu un krēslu ar atzveltnēm;- ja darba īpatnību dēļ ir nepieciešami bieži un regulāri pārtraukumi, bet atpūtas telpas nav iekārtotas, ir citas telpas, kurās nodarbinātie var uzturēties pārtraukumu laikā,tā ir ieskaitāma ražošanas telpu sadaļā.2) ja ražošanas vadītāju, cehu vadītāju darba telpas un ražošanas plānošanas darba telpas ir izvietotas ražošanās ēkās un paredzētas administratīvajām vajadzībām tās ir ieskaitāmas ražošanas telpu sadaļā ievērojot, ka šāda veida telpu attiecināmās izmaksas nepārsniedz 10 % no kopējām attiecināmajām izmaksām. 3) attiecībā uz laboratorijas telpām – tām jābūt neatrauti saistītām ar ražošanas telpām un nepieciešamām ražošanas telpās notiekošā procesa nodrošināšanai. Papildus Rīgas plānošanas reģionam ir noteiktas arī atsevišķas prasības saskaņā ar MK noteikumu Nr.612 18.2.apakšpunkta nosacījumiem – vismaz 1000 m2 no ēkas jāatbilst telpu grupai laboratorijas, kā arī jāveicina pētniecības un attīstības darbu veikšanu, vērtību ķēdes izveidi. Ievērojot minētās prasības un ja laboratorijas telpas ir nepieciešamas ražošanas vajadzībām un ražošanas procesa nodrošināšanai, tās ir ieskaitāmas ražošanas telpu sadaļā.4) Savienojošie koridori starp ražošanu un biroju zonu - ja rūpnieciskās ražošanas ēkā un attiecīgi zem būvju klasifikatora 1251 koda ietilpst arī savienojošie koridori starp ražošanu un biroju zonu (darba telpas, kas nepieciešamas ražošanas procesā), tad savienojošie koridori būtu attiecināmi. Savukārt, ja savienojošie koridori ir ar atsevišķu kodu (piemēram, pēc būvju klasifikatoru kā palīgtelpas), tad tie nav atbalstāmi.  |
| 2.jautājums: Vai plānotajā SAMP 3.1.1.5. atbalstāma ražošanas uzņēmuma katlu mājas pārbūve? Uzņēmumā 24 darbinieki , atrodas lauku teritorijā , apgrozījums ~2.5 milj, uzņēmuma īpašnieks citas valsts pilsonis. |
| Atbilde uz 2.jautājumu: Saskaņā ar SAMP 3.1.1.5. 2.kārtas MK noteikumiem Nr.612 tiek atbalstīta rūpnieciskās ražošanas ēku atbilstoši būvju klasifikācijā noteiktajai rūpnieciskās ražošanas ēku klasei būvniecība, pārbūve vai atjaunošana. Un attiecināmas ir ražošanas ēku būvniecības, pārbūves vai atjaunošanas izmaksas, kā arī siltumapgādes infrastruktūras ierīkošanas un pārbūves izmaksas projektā paredzētās ražošanas ēkas vajadzībām. Līdz ar to katlu mājas pārbūve ir atbalstāma tikai tad, ja tiek būvēta, pārbūvēta vai atjaunota ražošanas ēka. Ja rūpnieciskās ražošanas ēkā un attiecīgi zem būvju klasifikatora 1251 koda ietilpst arī katlu māja, tad tā būtu attiecināma. Vienlaikus norādām, ka SAMP 3.1.1.5. ietvaros atbalsts siltumapgādes infrastruktūras ierīkošanai un pārbūvei attiecināms tikai par tādu efektīvo apjomu (jaudu), kas nepieciešams ražošanas ēkai, nevis ražošanas tehnoloģiskā procesa nodrošināšanai.Papildus norādām, ka MK noteikumu Nr.612 4.punkts nosaka, ka atbalsts tiek sniegts komersantiem, kas veic saimniecisko darbību apstrādes rūpniecības nozarēs (saskaņā ar NACE 2. red. C sadaļu “Apstrādes rūpniecība”) vai informācijas un komunikācijas tehnoloģiju nozarē. |
| 3. jautājums: 1. Ir jābūt nomas līgumam, kas ir spēkā vismaz 10 gadus no pēdējā maksājuma (MK noteikumu Nr.612 13.punkts) - no kura brīža šim līgumam ir jābūt noslēgtam? Vai tas ir obligāts nosacījums uz projekta iesniegšanas brīdi? Vai var būt nodomu līgums vai piezīme projektā, ka apstiprināšanas gadījumā nomas līgums tiks noslēgts?
2. Saskaņā ar MK noteikumu Nr.612 18.2.apakšpunktu Rīgas plānošanas reģionā vismaz 1000 m2 no ēkas jāatbilst laboratorijas telpu grupai atbilstoši normatīvo aktu prasībām, kas regulē telpu grupu klasifikāciju. Vai šie 1000 m2 ietilpst MK noteikumu Nr.612 18.1.apakšpunktā minētajos 2000 m2, kuri ir noteikti kā minimālā ēkas platība, vai nāk klāt atsevišķi (papildus)?
3. Vai pareizi sapratām, ka tagad ir izņemta prasība, ka telpās vismaz 2 gadus pirms projekta iesniegšanas netiek veikta saimnieciskā darbība, t.i., šī prasība vairs nav jāizpilda?
 |
| Atbilde uz 3.jautājumu:1. SAMP 3.1.1.5. 2.kārtas MK noteikumi Nr.612 nenosaka termiņu, no kura brīža ir jābūt noslēgtām ilgtermiņa nomas tiesībām uz nekustamo īpašumu, tai skaitā zemi, kurā veic investīcijas.

Projektu iesniegumu vērtēšanas kritēriju komplektā ir iekļauts specifiskās atbilstības kritērijs Nr.2 “Nekustamā īpašuma objekts vai objekti, kurā paredzēts veikt ES fondu līdzekļu ieguldījumu, ir projekta iesniedzēja īpašumā vai valdījumā, tas ir reģistrēts zemesgrāmatā vai tam ir zemesgrāmatā reģistrētas ilgtermiņa nomas vai apbūves tiesības vismaz 10 gadus pēc noslēguma maksājuma veikšanas” un kritērija atbilstības izvērtēšanai tiks izmantota projekta iesnieguma 1.7.punktā un biznesa plānā norādītā informācija par projekta īstenošanas vietas adresi un īpašuma kadastra numuru, kā arī īpašumtiesību pārbaude tiks veikta valsts vienotajā datorizētajā zemesgrāmatā [www.zemesgramata.lv](http://www.zemesgramata.lv). Līdz ar to ilgtermiņa nomas tiesībām uz nekustamo īpašumu ir jābūt noslēgtām un reģistrētām zemesgrāmatā līdz projekta iesnieguma iesniegšanai CFLA. Vienlaikus, ņemot vērā, ka specifiskās atbilstības kritērijs Nr.2 ir precizējams, tad projekta iesniedzējam var izvirzīt nosacījumu nodrošināt atbilstību šim kritērijam.1. Saskaņā ar SAMP 3.1.1.5. 2.kārtas MK noteikumiem Nr.612 ražošanas ēku platībai ir jābūt ne mazākai kā 2 000 m2, t.sk. Rīgas plānošanas reģionā laboratorijas telpām ir jābūt vismaz 1 000 m2 platībā. Skaidrojam, ka 1000 m2 ietilpst MK noteikumu Nr.612 18.1.apakšpunktā minētajos 2000 m2.
2. Jā, no SAMP 3.1.1.5. 2.kārtas MK noteikumiem Nr.612 nosacījums, ka ražošanas ēkā un telpās, kur projekta ietvaros plānots veikt pārbūvi vai atjaunošanu, pēdējos divu gadus pirms projekta iesnieguma iesniegšanas netika veikta saimnieciskā darbība apstrādes rūpniecībā, ir dzēsts.
 |
| 4.jautājums:Vai programmas ietvaros ir atbalstāmas biroja telpas. Projekta ietvaros ir paredzēts rekonstruēt, piebūvēt ražošanas telpas un otrā stāvā izbūvēt biroja telpas? Vai tas būtu attiecināms zem šīs programmas? |
| Atbilde uz 4.jautājumu: Saskaņā ar MK noteikumu Nr.612 19.punktu “Pasākuma otrās projektu iesniegumu atlases kārtas ietvaros rūpnieciskās ražošanas ēka atbilst būvju klasifikācijā noteiktajai rūpnieciskās ražošanas ēku klasei. Atbalsts netiek piešķirts biroju ēkām, kas atbilst būvju klasifikācijas kodam 1220. Pasākuma otrās projektu iesniegumu atlases kārtas ietvaros par ražošanas telpām uzskatāmas telpas, kas atrodas rūpnieciskās ražošanas ēkā un ir nepieciešamas ražošanas vajadzībām un ražošanas procesam, ieskaitot telpas, kuras norādītas normatīvajā aktā, kas nosaka darba aizsardzības prasības darba vietās. Ja projekta ietvaros attīstītajās ražošanas ēkās paredzēts izvietot telpas administratīvajām vajadzībām, šāda veida telpu attiecināmās izmaksas nepārsniedz 10 % no kopējām attiecināmām izmaksām”, t.i., atbalsts attiecas tikai uz telpām, kas atrodas rūpnieciskās ražošanas ēkā, kas atbilst būvju klasifikatoru 1251 kodam. |
| 5.jautājums: Vai ēkas būvniecība lauksaimniecības produktu pārstrādei pārtikas produktu un citu izstrādājumu ražošanā ir attiecināma šajā programmā? |
| Atbilde uz 5.jautājumu: Atbilstoši MK noteikumu Nr.612 4.punktam pasākuma mērķa grupa ir sīkie (mikro), mazie un vidējie komersanti, kas veic saimniecisko darbību apstrādes rūpniecības nozarēs (saskaņā ar NACE 2. red. C sadaļu “Apstrādes rūpniecība”). SAMP 3.1.1.5. komersants var saņemt atbalstu, ja darbojas apstrādes rūpniecībā, izņemot gadījumus, kas noteikti šī dokumenta zemāk minētajās Komisijas regulās.Proti, MK noteikumu Nr.612 16.punktā un tā saistošajos apakšpunktos noteiktajām nozarēm atbalsts šajā pasākumā **netiek piešķirts.**Proti, konkrētāk - atbilstoši Jūsu iepriekš sniegtajai informācijai par īstenošanas nozari, ja Jūsu uzņēmējdarbība būs saistīta ar darbībām un nozarēm, kas cita starpā minētas MK noteikumu Nr.612 16.punktā, tad tam nebūs iespējams piešķirt atbalstu šī pasākuma ietvaros tajā skaitā šādos gadījumos:1. **darbībām un nozarēm, kas noteiktas Komisijas regulas Nr. 651/2014 1. panta 2. punkta "c" un "d" apakšpunktā un 3. punktā** (t.sk. atbalstam primārās lauksaimnieciskās ražošanas nozarē un atbalstam lauksaimniecības produktu pārstrādes un tirdzniecības nozarē šādos gadījumos, ja atbalsta summa ir noteikta, pamatojoties uz šādu produktu, kurus attiecīgais uzņēmums iepircis no primārajiem ražotājiem vai laidis tirgū, cenu vai daudzumu; vai ja atbalstu piešķir ar nosacījumu, ka to daļēji vai pilnībā nodod primārajiem ražotājiem),
2. **darbībām un nozarēm, kas noteiktas Komisijas regulas Nr. 1407/2013 1. panta 1. punktā (**t.sk., šo regulu piemēro visu nozaru uzņēmumiem piešķirtam atbalstam, **izņemot /../** atbalstu, ko piešķir uzņēmumiem, kuri nodarbojas ar **lauksaimniecības produktu primāro ražošanu**; atbalstu, ko piešķir uzņēmumiem, kuri darbojas lauksaimniecības produktu pārstrādes un tirdzniecības nozarē, šādos gadījumos: ja atbalsta summa ir noteikta, pamatojoties uz šādu produktu, kurus attiecīgais uzņēmums iepircis no primārajiem ražotājiem vai laidis tirgū, cenu vai daudzumu un/vai ja atbalstu piešķir ar nosacījumu, ka to daļēji vai pilnībā nodod primārajiem ražotājiem),
3. **alkoholisko dzērienu ražošanai**, izņemot patstāvīgajām mazajām alus darītavām, kas savu statusu ieguvušas atbilstoši Ministru kabineta 2005. gada 13. decembra noteikumiem Nr. 956 “[Kārtība, kādā piešķirams patstāvīgas mazās alus darītavas statuss un piemērojama akcīzes nodokļa likme patstāvīgo mazo alus darītavu saražotajam alum](https://likumi.lv/ta/id/124722-kartiba-kada-pieskirams-patstavigas-mazas-alus-daritavas-statuss-un-piemerojama-akcizes-nodokla-likme-patstavigo-mazo-alus-dari...)”.
 |
| 6.jautājums: Vai mazajam/vidējam komersantam ir iespējams saņemt finansējumu Rīgas plānošanas reģionā priekš ražošanas telpu izveides, kurā pats komersants veiks saimniecisko darbību apstrādes rūpniecībā un augstas pievienotās vērtības nozarē? |
| Atbilde uz 6.jautājumu:Skaidrojam, ka MK noteikumu Nr.612 9.punkts nosaka, ka projekta iesniedzējs pasākuma otrās projektu iesniegumu atlases kārtas ietvaros ir Latvijas Republikā reģistrēts komersants, tai skaitā pašvaldības kapitālsabiedrība, nodibinājums vai ostas pārvalde. Komersants un nodibinājums atbilst šādiem nosacījumiem: ja tas darbojas Rīgas plānošanas reģionā, tā darbība ir saistīta ar nekustamā īpašuma attīstīšanu ražošanas vajadzībām apstrādes rūpniecības augstas pievienotās vērtības nozares sīkiem (mikro), maziem vai vidējiem komersantiem un tālākai iznomāšanai vai tas ir apstrādes rūpniecības augstas pievienotās vērtības nozares sīkais (mikro), mazais vai vidējais komersants.Ņemot vērā augstāk minēto, Rīgas plānošanas reģionā ēku var izmantot projekta iesniedzējs, kas atbilst sīkā (mikro), mazā vai vidējā komersanta statusam, saimnieciskās darbības veikšanai apstrādes rūpniecībā augstas pievienotās vērtības nozarēs vai pilnībā iznomāt ēku sīkajiem (mikro), mazajiem vai vidējiem komersantiem, kas veic saimniecisko darbību apstrādes rūpniecībā augstas pievienotās vērtības nozarēs.Informējam, ka Rīgas plānošanas reģionam ir noteiktas papildu prasības - minimālā platība laboratorijas telpām attiecībā objektā – 1000m2, kā arī paredzēts pienākums īstenot klasteru pakalpojumus objektā esošiem nomniekiem. Skaidrojam, ka klasteru pakalpojumi telpās ir jānodrošina arī tajos gadījumos, kad projekta īstenotājs telpās pats īstenos saimniecisko darbību. Papildus norādām, ka SAMP 3.1.1.5. 2.kārtā priekšroka tiek dota projekta iesniedzējiem, kas projekta ietvaros izveidotās ražošanas ēkas iznomā, kā arī nodrošina vērtību ķēdes izveidi. Projektu iesniegumu vērtēšanā augstāko punktu skaitu piešķir par vērtību ķēdes izveidi no trijiem vai vairāk posmiem, savukārt gadījumos, kad komersants ēku būvē, pārbūvē vai atjauno savām vajadzībām, nav iespējams nodrošināt vērību ķēdes izveidi un attiecīgi projektu iesniegumu vērtēšanā punkti netiek saņemti.  |
| 7.jautājums: Vai viena projekta ietvaros ir iespējams renovēt esošu ēku + piebūvēt klāt jaunu ēku ražošanas vajadzībām, proti, projektā būs iekļautas kā attiecināmās izmaksas attiecībā uz diviem dažādiem objektiem (kas atrodas vienā vietā un paredzēti vienam ražošanas uzņēmumam, kas paplašina savu darbību)? |
| Atbilde uz 7.jautājumu: Atbilstoši MK noteikumu Nr.612 18.punktam finansējumu piešķir vienas vai vairāku ēku būvniecībai, pārbūvei vai atjaunošanai. Vēršam uzmanību, ka ēku atjaunošana un tam nepieciešamie dokumenti ir noteikti 2014.gada 2.septembra Ministru kabineta noteikumos Nr.529 “Ēku būvnoteikumi” (<https://likumi.lv/doc.php?id=269164>). Papildus norādām, ka ēku atjaunošanas gadījumos, kad būvniecības ieceres dokumenti nav nepieciešami, finansējuma saņēmējam ir jāiesniedz visi izmaksu pamatojošie dokumenti saistībā ar veiktajām izmaksām, kā arī jāpamato tās biznesa plānā.Ievērojot iepriekš minēto, ir iespējams atjaunot esošu ēku un būvēt jaunu ēku, ja projekta iesniedzējam ir īpašuma vai valdījuma tiesības vai ilgtermiņa nomas vai apbūves tiesības uz nekustamo īpašumu, tai skaitā zemi, kurā veic investīcijas, atbilstoši MK noteikumu Nr.612 13.punktam.  |
| 8.jautājums: MK noteikumos Nr.612 kā minimālā platība ir noteikti 2000 kv.m - vai šajā ciparā iekļaujama arī nojume (tā skaitīsies kā ražošanas teritorija un savienos divas ēkas)? |
| Atbilde uz 8.jautājumu: Jā, ja nojume, kas savienos divas ēkas, ietilpst zem būvju klasifikatora 1251 koda un tā nepieciešama ražošanas procesam, un atbilst MK noteikumu Nr.612 18.1.apakšpunktā noteiktam. Nojumes nepieciešamību (t.i., apjomu un izmaksas) iekļaušanai rūpnieciskās ražošanas ēkā jāpamato biznesa plānā.Savukārt, ja nojume ir ar atsevišķu kodu (piemēram, pēc būvju klasifikatoru kā palīgtelpas), tad tā nav atbalstāma.  |
| 9.jautājums: Vai iesniedzot projektu kā obligāta prasība ir noteikta vismaz būvniecības ieceres iesniegšana? Ja šī prasība uz iesniegšanas brīdi nav obligāta, tad cik ilgā laikā būvniecības dokumenti (un kādi?) būs jāiesniedz? 6 mēnešu laikā?  |
| Atbilde uz 9.jautājumu: Nē, kā obligāta prasība nav noteikta, ka nepieciešams sagatavot un būvvaldē iesniegt būvniecības ieceres iesniegumu. Šī nosacījuma izpilde dod papildus punktus, izvērtējot kvalitātes kritēriju Nr.5 “Projekta iesniegumā plānoto aktivitāšu gatavība uzsākšanai”. MK noteikumu 20.4.apakšpunktā noteiktā būvniecības dokumentācija ir jāiesniedz kopā ar pirmo maksājuma pieprasījumu, kur finansējuma saņēmējs apliecinās projektā veiktās izmaksas, t.sk. būvniecības izmaksas, ja attiecināms. |
| 10.jautājums: Vai uz projekta iesniegšanas brīdi ir jāiesniedz finansējuma esamības apliecinājums un kādā apmērā? Vai uz iesniegšanas brīdi būs obligāti jāiesniedz šāda garantijas vēstule? Ja nē, tad vai šāda vēstule nodrošinās papildus punktus? Vai iesniedzot projektu būs jāiesniedz finansējuma apliecinājums visa projekta summas apmērā un kādā formā? |
| Atbilde uz 10.jautājumu: Lai gūtu pārliecību, ka projekta iesniedzējam ir pietiekama finanšu kapacitāte, jābūt sniegtai informācijai par projekta finansēšanas avotiem par pilnu projekta realizācijai nepieciešamo summu – kopējām izmaksām (attiecināmās + neattiecināmās). Gadījumā, ja pašu kapitāls nav pietiekams un ir nepieciešams aizdevums projekta īstenošanai, ir jābūt noslēgtam aizdevuma līgumam ar  Eiropas Ekonomikas zonā reģistrētu kredītiestādi par projekta īstenošanai nepieciešamā finansējuma piesaisti un ir jābūt izpildītiem visiem kredītiestādes izvirzītajiem nosacījumiem, lai saņemtu kredītu. Saskaņā ar MK noteikumu Nr.612 25.punktu, iesniedzot kā nodrošinājumu Eiropas Ekonomikas zonā reģistrētas kredītiestādes izsniegtu pirmā pieprasījuma līguma izpildes garantijas vēstuli četru procentu vērtībā no pieprasītā publiskā finansējuma, projekta iesniedzējs saņem paaugstinātu projekta iesnieguma vērtējumu. Proti, garantijas vēstules iesniegšana nav obligāta prasība, bet tikai, ja projekta iesniedzējs vēlas saņemt papildus punktus.Saskaņā ar MK noteikumu Nr.612 14.punktu projekta iesniedzējam kopā ar projekta iesniegumu ir jāiesniedz biznesa plāns saskaņā ar atlases nolikumā minētajām prasībām, kur jāapraksta projekta finansiālais pamatojums par pilnu projekta realizācijai nepieciešamo summu. |
| 11.jautājums: Vai projektu būs iespējams sadalīt pa etapiem finansējuma saņemšanai pa daļām? Kāds ir minimāls perioda ilgums? |
| Atbilde uz 11.jautājumu: Jā, projektu var sadalīt etapos, vienlaikus nodrošinot, ka noteiktajā termiņā projekts tiek īstenots un sasniegts tā mērķis. Komersants ne retāk kā reizi sešos mēnešos iesniedz CFLA maksājuma pieprasījumu par pārskata periodā veiktajiem izdevumiem. |
| 12.jautājums: Vai uzņēmums var nosiltināt ražošanas ēku, veikt elektroinstalācijas SAMP 3.1.1.5. ietvaros? |
| Atbilde uz 12.jautājumu: MK noteikumu Nr.612 18.punktā ir teikts, ka finansējumu piešķir vienas vai vairāku ēku būvniecībai, pārbūvei vai atjaunošanai. Proti, ja šajā gadījumā ir paredzēta ražošanas ēkas atjaunošana, ievērojot MK noteikuma 18. un 23.punkta nosacījumus, uzņēmums var veikt minētos darbus SAMP 3.1.1.5. ietvaros. Ēkas siltināšana bez ražošanas ēkas izbūves/pārbūves/atjaunošanas, projekta ietvaros nav atbalstāma.  |
| 13.jautājums: Vai ir attiecināmas arī saules elektrostaciju (paneļu) uzstādīšana, lai iegūtu elektroenerģiju? |
| Atbilde uz 13.jautājumu: Jā, šādas izmaksas ir attiecināmas, ja iegūtā elektroenerģija tiks patērēta ražošanas ēku vajadzībām saskaņā ar MK noteikumu Nr.612 20.2.apakšpunktā minētajiem nosacījumiem, kā arī atbalstāmas ir vides prasību integrācija būvdarbu iepirkumos “zaļais iepirkums” atbilstoši MK noteikumu Nr.612 23.punktam un projektu iesniegumu vērtēšanas kritēriju piemērošanas metodikas kvalitātes kritērijam Nr.8.“Horizontālais princips „Ilgtspējīga attīstība” (punktus kritērijā piešķir par atbilstību katram apakškritērijam)”, kur kopā iespējams iegūt 10 punktus, jo 8.1 - 8.4. apakškritēriji tiek vērtēti atsevišķi. Saules elektrostaciju (paneļu) uzstādīšana darbi vieni paši bez ražošanas ēkas izbūves/pārbūves/atjaunošanas projekta ietvaros nav atbalstāmi.  |
| 14.jautājums: Vai ir attiecināma arī gāzes apkures katlu un apsaistes uzstādīšana? |
| Atbilde uz 14.jautājumu: MK noteikumu Nr.612 20.punktā un 20.2.apakšpunktā minēts, ka attiecināmas izmaksas ir siltumapgādes ierīkošana vai pārbūve, proti, gāzes apkures katls un tā apsaiste ir attiecināmās izmaksas, ja tiek izbūvēta/pārbūvēta/atjaunota ražošanas ēka. Vienlaikus norādām, ka SAMP 3.1.1.5. ietvaros atbalsts siltumapgādes infrastruktūras ierīkošanai un pārbūvei attiecināms tikai par tādu efektīvo apjomu (jaudu), kas nepieciešams ražošanas ēkai, nevis ražošanas tehnoloģiskā procesa nodrošināšanai. |
| 15.jautājums: Vai 2000 m2 platībā drīkst iekļaut 2 un vairāk ēkas, kas summā veidotu minētos 2000 m2, vai arī katrai atsevišķaiuzbūvētai, pārbūvētai vai atjaunotai ēkai ir jābūt vismaz 2000 m2 platībā? |
| Atbilde uz 15.jautājumu: Saskaņā ar MK noteikumu Nr.612 18.punktu finansējumu piešķir vienas vai vairāku ēku būvniecībai, pārbūvei vai atjaunošanai, kas saistīta ar ražošanas ēku izveidi. Tātad, minimālo telpu platību iespējams sasniegt ar vienu ēku vai vairākām, attiecīgi summējot izveidoto vai rekonstruēto telpu platību. Vienlaikus norādām, ka Rīgas plānošanas reģionā (izņemot Rīgas pilsētu) atbalstāma tikai vienā adresē esošas vienas vai vairāku tehnoloģiskā ražošanas procesa ietvaros savstarpēji saistītu ēku būvniecība, pārbūve vai atjaunošana, kas saistīta ar ražošanas ēku izveidi.Papildus vēršam uzmanību, ja projekta iesniedzējs būs izvēlējies minimālo telpu platības kritēriju īstenot ar vairākām ēkām, projekta iesniegumam pievienotajā biznesa plānā būs nepieciešams aprakstīt ēku savstarpējo saistību. |
| 16.jautājums: Vai ir noteikta arī maksimāla kvadratūra (laukums, m2), kuru ēkai/ēkām nedrīkst pārsniegt? |
| Atbilde uz 16.jautājumu: Nē, MK noteikumi Nr.612 neparedz maksimālo ēku apmēru kvadrātmetros.Vienlaikus vēršam uzmanību, ka atbilstoši vērtēšanas kritērijiem, kas apstiprināti ar UK 2018.gada 7.novembra lēmumu Nr.L-2018/342, kvalitātes kritērijā Nr.1 maksimālais punktu skaits iegūstams, ja projektā plānoto pārbūvējamo, atjaunojamo vai izbūvējamo ēku platība ir 10 000 m2 vai lielāka. |
| 17.jautājums: Cik projektus varētu atbalstīt vienā reģionā?  |
| Atbilde uz 17.jautājumu: Atbilstoši MK noteikumu Nr.612 5.punktam SAMP 2.kārtas ietvaros pieejamais ERAF finansējums ir 25 443 922,00 *euro*, ko sadala vienlīdzīgās daļās starp pieciem plānošanas reģioniem (5 088 784,40 *euro* katram reģionam). Savukārt, MK noteikumu Nr.612 43.punkts paredz, ka vienam projekta iesniegumam maksimāli pieļaujamais ERAF finansējuma apmērs pasākuma otrās projektu iesniegumu atlases kārtas ietvaros Kurzemes, Latgales, Vidzemes vai Zemgales plānošanas reģionā ir 1 500 000,00 *euro*, Rīgas plānošanas reģionā – 5 088 784,40 *euro*.Tas nozīmē, ka minimālais atbalstīto komersantu skaits vienā reģionā, izņemot Rīgas plānošanas reģionu, var būt 3 komersanti (gadījumā, ja projektu iesniegumus iesniegs vismaz 3 komersanti un tie pretendēs uz maksimāli pieļaujamo finansējuma apmēru), savukārt maksimālo atbalstīto komersantu skaitu uz šo brīdi nav iespējams noteikt, ņemot vērā, ka šobrīd nav zināms iesniedzēju skaits un katrā projekta iesniegumā pieprasītais finansējuma apjoms. |
| 18.jautājums: No skaidrojošās informācijas saprotu, ka netiek atbalstīti uzņēmumi, kas veic gan primāro lauksaimniecības produktu pārstrādi un audzēšanu vienlaicīgi, kā arī iepērk izejvielas no primārās lauksaimniecības ražotājiem? |
| Atbilde uz 18.jautājumu: 1. Vai “netiek atbalstīti uzņēmumi, kas veic gan primāro lauksaimniecības produktu pārstrādi un audzēšanu vienlaicīgi (..)” Skaidrojam, ka atbalsts tiek sniegts produktu pārstrādei, bet atbalsts produktu audzēšanai netiek sniegts (šajā gadījumā atbalstāmai darbībai jābūt nodalāmai);
2. “kā arī iepērk izejvielas no primārās lauksaimniecības ražotājiem”.  Skaidrojam, ka komersants var iepirkt izejvielas no primāro lauksaimniecības produktu ražotājiem, kur šajā gadījumā atbalsts tiks sniegts produktu pārstrādei.
 |
| 19.jautājums: Vai projekta īstenošanas vieta var būt speciālās ekonomiskās zonas teritorija? |
| Atbilde uz 19.jautājumu: Jā, var. |
| 20.jautājums: Vai uzņēmums, kurš nodarbojas ar atkritumu apstrādi, var pieteikties ERAF atbalstam ražošanas telpu un infrastruktūras attīstīšanai?Esam paredzējuši paplašināt esošo ēku ar jaunām telpām, kurās izvietot iekārtas, ar kurām apstrādāt savāktos atkritumus, lai no tiem atšķirotu/atgūtu otrreizējo materiālu stiklu, kuru varētu nodot tālāk jaunu preču ražošanai. Esošā šķirošanas centra izbūvei jau ES KF līdzekļi tika piesaistīti. Vai šādā gadījumā mēs varam pretendēt uz šīs ēkas paplašināšanu? |
| Atbilde uz 20.jautājumu: Ņemot vērā Jūsu sniegto informāciju, pieņemam, ka paplašināšanu paredzēts veikt Rīgas plānošanas reģionā.Saskaņā ar MK noteikumu Nr.612 9.2.apakšpunktu projekta iesniedzēja darbībai SAMP 3.1.1.5. 2.kārtā:1. jābūt saistītai ar **nekustamā īpašuma attīstīšanu** ražošanas vajadzībām apstrādes rūpniecības augstas pievienotās vērtības nozares sīkiem (mikro), maziem vai vidējiem komersantiem un tālākai iznomāšanai

vai1. jāietilpst **apstrādes rūpniecības augstas pievienotās vērtības nozarēs** (turklāt iesniedzējam jāatbilst sīkā (mikro), mazā vai vidējā komersanta statusam).

Papildus saskaņā ar MK noteikumu Nr.612 2.5.apakšpunktu augstas pievienotās vērtības nozarēs iekļaujas sekojošas nozares (saskaņā ar NACE 2. red. C sadaļu “Apstrādes rūpniecība", pieejama: <https://www.csb.gov.lv/lv/statistika/klasifikacijas/nace-2-red/kodi>):1. Farmaceitisko pamatvielu un farmaceitisko preparātu ražošana (21. nodaļa),
2. Datoru, elektronisko un optisko iekārtu ražošana (26. nodaļa),
3. Lidaparātu, kosmisko aparātu un to iekārtu ražošana (30. nodaļas “Citu transportlīdzekļu ražošana” 30.3. grupa).

Ņemot vērā iepriekšminēto, secināms, ka uzņēmums neatbilst MK noteikumu Nr.612 9.2.apakšpunktā noteiktajiem nosacījumiem projekta iesniedzējam un nevar pretendēt uz ēkas paplašināšanu SAMP 3.1.1.5. 2.kārtā, jo uzņēmuma pamatdarbības nozare ir Atkritumu apstrāde un izvietošana (izņemot bīstamos atkritumus), t.i., NACE 2. red. E sadaļas “Ūdensapgāde; notekūdeņu, atkritumu apsaimniekošana un sanācija” 38. nodaļas 38.2. grupas 38.21. klase. |
| 21.jautājums: Ja ražošanas ēkas rekonstrukcijai un ražošanas funkciju nodrošināšanai nav nepieciešamības pēc laboratorijas telpu grupām, bet pēc nepieciešamības laboratorijas pakalpojumus pasūtītu kā ārpakalpojumu vai veicinātu sadarbību ar zinātniskajām institūcijām, var ietekmēt pieteikumu apstiprināšanu un finansējuma piešķiršanu? |
| Atbilde uz 21.jautājumu:Laboratorijas telpām jābūt neatrauti saistītām ar ražošanas telpām un nepieciešamām ražošanas telpās notiekošā procesa nodrošināšanai. Papildus Rīgas plānošanas reģionam noteiktās prasības saskaņā ar MK noteikumu Nr.612 18.2.apakšpunkta nosacījumiem paredz, ka vismaz 1000m2 no ēkas ir jāatbilst telpu grupai laboratorijas, kā arī jāveicina pētniecības un attīstības darbu veikšanu, vērtību ķēdes izveidi. Ievērojot minētās prasības un ja laboratorijas telpas ir nepieciešamas ražošanas vajadzībām un ražošanas procesa nodrošināšanai, tās ir ieskaitāmas ražošanas telpu sadaļā.Ja ražošanas ēkas rekonstrukcijai un ražošanas funkciju nodrošināšanai nav nepieciešamības pēc laboratorijas telpu grupām, bet projektu plānots īstenot Rīgas plānošanas reģionā, tas nebūs atbilstošs MK noteikumu Nr.612 18.2.apakšpunktā noteiktajām prasībām, turklāt neatbildīs vienotajā kritērijā Nr.11, specifiskajā atbilstības kritērijā Nr.1 un Nr.4 izvirzītajām prasībām un nevarēs tikt apstiprināts. |
| 22.jautājums:Ja šobrīd uzņēmums ir nekustamā īpašuma īpašnieks, bet nav aktīvs apstrādes rūpniecības komersants, un uzņēmuma pamatdarbība nav nekustamā īpašuma attīstīšana, bet vēlas savā nekustamā īpašumā uzsākt apstrādes rūpniecību ar augstu pievienoto vērtību, vai uzņēmums var pretendēt uz finanšu saņemšanu? |
| Atbilde uz 22.jautājumu:Jā, uzņēmums var pretendēt uz finansējumu, ja tā plānotās darbības projekta īstenošanas vietā atbilst MK noteikumu 18.4.apakšpunktā izvirzītajiem kritērijiem – t.i.,  pēc ražošanas ēkas nodošanas ekspluatācijā jaunuzcelto, pārbūvēto vai atjaunoto ēkas platību 100 % apmērā:* Kurzemes, Latgales, Vidzemes vai Zemgales plānošanas reģionā iznomās tikai apstrādes rūpniecības nozares sīkajiem (mikro), mazajiem vai vidējiem komersantiem vai visu ēku iznomās informācijas un komunikāciju tehnoloģiju nozares sīkajiem (mikro), mazajiem vai vidējiem komersantiem, vai pats finansējuma saņēmējs ir sīkais (mikro), mazais vai vidējais komersants, kas ēkā veiks saimniecisko darbību tikai apstrādes rūpniecības nozarē vai visā ēkā – informācijas un komunikāciju tehnoloģiju nozarē;
* Rīgas plānošanas reģionā iznomās tikai apstrādes rūpniecības augstas pievienotās vērtības nozares sīkajiem (mikro), mazajiem vai vidējiem komersantiem vai pats finansējuma saņēmējs ir sīkais (mikro), mazais vai vidējais komersants, kas ēkā veiks saimniecisko darbību apstrādes rūpniecības augstas pievienotās vērtības nozarēs.

Papildus norādām, ka saskaņā ar specifisko atbilstības kritēriju Nr.4 - gadījumā, ja uzņēmums ir jauns vai ar projektu tiek plānots paplašināt esoša uzņēmuma darbības virzienus (t.i., paredzēt jaunus darbības virzienus), norāda pamatojumu un apliecina, ka projekta ievaros veiktās investīcijas būs nepārprotami saistītas ar attiecīgo darbības virzienu (attiecas uz MVK nevis uz lielo komersantu). |
| 23.jautājums:Kāda veida apliecinājums ir jāiesniedz, lai varētu apliecināt projekta papildinātību ar citiem investīciju projektiem un kvalitātes kritērijā Nr.6 saņemt papildus punktus? |
| Atbilde uz 23.jautājumu:SAMP 3.1.1.5. 2.atlases kārtas nolikumā (nolikuma 6.punkts) kā iesniedzamais pielikums apliecinājums par projekta papildinātību ar citiem investīciju projektiem nav noteikts. Informāciju par saistītajiem projektiem (piemēram, papildinātību ar 3.3.1.specifiskā atbalsta mērķa “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” vai 5.6.2.specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” projektiem) projekta iesniedzējs norāda projekta iesnieguma 2.5.punktā “Projekta saturiskā saistība ar citiem iesniegtajiem/ īstenotajiem/ īstenošanā esošiem projektiem:”. Projekta iesniegumā norādīto informāciju par papildinātību ar citiem projektiem, ja tas būs nepieciešams, CFLA pārbaudīs projekta vērtēšanas procesa laikā, sazinoties ar pašvaldību, piemēram.Līdz ar to secināms, ka papildus apliecinājumu par saistītajiem projektiem nav nepieciešams iesniegt. Vienlaikus norādām, ka projekta iesniedzējs projekta iesnieguma pielikumā var pievienot papildus dokumentāciju, kas pamato projekta iesniegumā sniegto informāciju. |
| 24.jautājums:Saskaņā ar atlases nolikumu 6.15.punktu jaundibinātam komersantam ir jāiesniedz operatīvais pārskats ar zvērināta revidenta apliecinājumu. Kāda tieši informācija revidentam ir apliecina? Vai pietiek ar apliecinājumu, ka pārskatā uzrādītie dati atbilst virsgrāmatai? |
| Atbilde uz 24.jautājumu:Saskaņā ar projektu iesniegumu atlases nolikuma 6.15.apakšpunktu, ja uzņēmums ir jaundibināts (tam nav noslēgta gada pārskata), vai ja uzņēmums ir palielinājis pamatkapitālu pēc pēdējā noslēgtā gada pārskata, projekta iesnieguma pielikumā pievieno operatīvo finanšu pārskatu ar zvērināta revidenta apliecinājumu par laika posmu no pēdējā finanšu pārskata vai uzņēmuma dibināšanas datuma līdz projekta iesnieguma iesniegšanas brīdim (ne vecāku par 1 mēnesi). Zvērināts revidents apliecinājumu var sniegt par pārskata datiem, kas atbilst virsgrāmatai atbilstošajā periodā. Operatīvo finanšu pārskatu, kuru apliecinājis zvērināts revidents, pēc izvēles var iesniegt arī citi projektu iesniedzēji.  |
| 25.jautājums:Vai biznesa plāna paraugā 5.punkta “Projekta ilgtspējas nodrošināšana” apakšpunktos sniedzamā informācija attiecas uz projektu iesniedzējiem, kas vēlas veikt ražošanas telpu attīstīšanu, lai veiktu iznomāšanas darbību? Vai ir iespējams precizēt, vai šis punkts attiecas uz projektu iesniedzējiem, kas ražošanas telpas izmantos savas saimnieciskās darbības veikšanai un kādu informāciju tur būtu jāsniedz? |
| Atbilde uz 25.jautājumu:Biznesa plāna 5.punktu “Projekta ilgtspējas nodrošināšana” (Biznesa plāna aizpildīšanas metodika, pieejama <https://cfla.gov.lv/lv/es-fondi-2014-2020/izsludinatas-atlases/3-1-1-5-k-2>) aizpilda visi komersanti neatkarīgi no tā, vai ražošanas telpas komersants izmantos savām vajadzībām vai iznomās apstrādes rūpniecības vai informācijas un komunikāciju tehnoloģiju nozares komersantiem (MVK). Attiecīgi 5.1.apakšpunktā “Konkurences priekšrocības” identificē konkurenci projekta īstenošanas pilsētā un Latvijā, 5.2.apakšpunktā “Attīstības plāni” sniedz informāciju par ražošanas telpu attīstības tendencēm nākotnē, turpmāk vēlamajiem ieguldījumiem teritorijas sakārtošanā, kā arī sadarbību ar vietējo pašvaldību vai komersantiem industriālo teritoriju attīstībai (t.i., raksturo ražošanas paplašināšanas iespējas nākotnē), un 5.3.apakšpunktā “Mērķauditorijas raksturojums” sniedz  informāciju, vai komersants projekta ietvaros izveidotās ražošanas telpas izmantos savām vajadzībām vai iznomās apstrādes rūpniecības vai informācijas un komunikāciju tehnoloģiju nozares komersantiem. |
| 26.jautājums:Šobrīd ražošana notiek divās blakus esošās ēkās. Tiek plānots attīstīt ražošanu un abām esošajām ēkām nepieciešamas piebūves ražošanas vajadzībām: vienai no ēkām piebūves platība plānota ~2 500 m2, savukārt otrai – līdz 800 m2. Abām ēkām katrai ir jāizstrādā pārbūves tehniskais projekts. Lielākajai plānotajai būvei 2 500 m2 platībā jau ir izstrādāts tehniskais projekts, savukārt mazākajai būvei līdz projekta iesniegumu iesniegšanas termiņa beigām ir iespējams izstrādāt būvprojektu minimālajā sastāvā un saņemt būvatļauju ar nosacījumiem projektēšanai un būvdarbiem. Arī iepirkuma konkursus ir plānots izsludināt atsevišķi: līdz projekta iesniegšanai ir plānots izsludināt un pabeigt iepirkuma konkursu par lielākās ēkas pārbūvi. Saskaņā ar vērtēšanas kritēriju metodiku katrai no projekta iesniegumā plānotajām pārbūvējamajām ēkām tiek plānota dažāda gatavības pakāpe, tomēr pārbūvei ar lielāko platību tiek paredzēta augsta gatavības pakāpe. Lūdzam precizēt, cik punktus uzņēmumam būtu iespējams saņemt 5.kvalitātes vērtēšanas kritērijā “Projekta iesniegumā plānoto aktivitāšu gatavība uzsākšanai”? Respektīvi, vai šādā gadījumā projektam tiktu piešķirts maksimāli iespējamais punktu skaits (20 punkti) par augstu gatavību projekta uzsākšanai? |
| Atbilde uz 26.jautājumu:SAMP 3.1.1.5. 2.kārtas vērtēšanas kritēriju metodika kvalitātes kritērijā Nr.5 nosaka, ka maksimālais punktu skaits (t.i., 20 punkti), tiek piešķirti, ja:1. Projekta iesniegumam ir pievienoti dokumenti, kas apliecina, ka visi būvatļaujā ietvertie projektēšanas un būvdarbu nosacījumi ir izpildīti un var uzsākt būvdarbus, par ko liecina attiecīga norāde būvatļaujā. Par iesniegtās būvatļaujas atbilstību un spēkā esamību pārliecinās, sazinoties ar attiecīgo būvvaldi.
2. Ir veiktas **visu** projekta ietvaros paredzēto attiecināmo būvniecības darbu (attiecas tikai uz tādiem būvniecības darbiem, kas nav ietverti būvatļaujā) iepirkuma procedūras un noskaidroti iepirkuma uzvarētāji, ko apliecina:
* sadarbības iestādē iesniegta iepirkuma procedūras dokumentācija, t.sk. lēmums par iepirkuma procedūras uzvarētāju pieņemts ne vēlāk kā līdz projekta iesniegšanas dienai;
* paziņojums par lēmuma pieņemšanu nosūtīts Iepirkumu uzraudzības birojam (turpmāk – IUB) ne vēlāk kā līdz projekta iesniegšanas dienai un publicēts IUB ne vēlāk kā piecu darba dienu laikā no lēmuma pieņemšanas dienas;
* ja kopējā projekta ietvaros plānoto būvniecības darbu paredzamā līgumcena ir zemāka par iepirkuma procedūras veikšanai noteikto slieksni, tad jānodrošina tirgus aptauju apliecinoši dokumentēti pierādījumi un projekta iesniedzēja pamatojums piegādātāja/pasūtījuma izpildītāja izvēlei. Ja ir iesniegta tirgus aptauju apliecinoša dokumentācija, bet nav iesniegts paskaidrojums par piegādātāja/pasūtījuma izpildītāja izvēles pamatojumu, piešķir zemāku punktu skaitu.

 1. Ir noslēgts aizdevuma līgums ar  Eiropas Ekonomikas zonā reģistrētu kredītiestādi vai Altum par projekta īstenošanai nepieciešamā finansējuma piesaisti un ir izpildīti visi kredītiestādes vai Altum izvirzītie nosacījumi, lai saņemtu kredītu. /../

 Ja nav nepieciešams aizdevums projekta īstenošanai, kritērijā maksimālo punktu skaitu var piešķirt arī tad, ja kopā ar projekta iesniegumu ir iesniegti šādi dokumenti (viens no variantiem, t.i., a, b vai c):1. līgums, kas noslēgts ar saistīto personu par projekta īstenošanai nepieciešamā finansējuma nodrošināšanu, ja saistītās personas pēdējā noslēgtajā gada pārskatā norādītais pašu kapitāls veido vismaz 100 % no projekta kopējām izmaksām;
2. projekta iesniedzēja valdes lēmums par projekta īstenošanai nepieciešamā finansējuma nodrošināšanu no pašu līdzekļiem, ja projekta iesniedzēja pēdējā noslēgtajā gada pārskatā norādītais pašu kapitāls veido vismaz 100 % no projekta kopējām izmaksām;
3. līgums, kas noslēgts ar saistīto personu par projekta īstenošanai nepieciešamā finansējuma daļēju (1-99%) nodrošināšanu, ja saistītās personas pēdējā noslēgtajā gada pārskatā norādītais pašu kapitāls veido vismaz attiecīgu proporcionālu daļu (1-99%) no projekta kopējām izmaksām (pašu kapitāls nedrīkst būt mazāks par līgumā norādīto finansējuma daļu), un projekta iesniedzēja valdes lēmums par projekta īstenošanai nepieciešamā finansējuma daļēju (1-99%) nodrošināšanu no pašu līdzekļiem, ja projekta iesniedzēja pēdējā noslēgtajā gada pārskatā norādītais pašu kapitāls veido vismaz attiecīgu proporcionālu daļu (1-99%) no projekta kopējām izmaksām (pašu kapitāls nedrīkst būt mazāks par līgumā norādīto finansējuma daļu), tādējādi kopā nodrošinot projekta īstenošanai nepieciešamo finansējumu (100%).

 Jūsu aprakstītajā situācijā ir secināms, ka augsta gatavības pakāpe netiks pierādīta visiem projekta ietvaros paredzētajiem attiecināmajiem būvniecības darbiem.  Šajā situācijā, kāda tā ir aprakstīta no Jūsu puses, būtu piemērojams kvalitātes apakškritērijā Nr.5.3. noteiktais vērtējums – 10 punkti, no pašlaik sniegtās informācijas secinot, ka projektam ir vidēja gatavība uzsākšanai (tātad, ir izpildīti **visi** zemāk minētie nosacījumi par **visiem** projektā plānotajiem būvniecības darbiem):* ir apzināti potenciālie būvnieki, taču nav uzsākta iepirkuma procedūra;
* ir apzināti potenciālie projekta finansēšanas avoti;
* ir sagatavots un būvvaldē iesniegts būvniecības ieceres iesniegums.
 |
| 27.jautājums:Vai, lai saņemtu atbalstu, piemēram, mazajam uzņēmējam, kas gribētu uztaisīt sev līdz 120m2 lielu darbnīcu, kur turpināt attīstīt saimniecisko darbību, būtu jātaisa 2000 m2 liela ēka? Ir doma pārcelt darbnīcu no esošām telpām Rīgā uz privātu zemi Jūrmalā. |
| Atbilde uz 27.jautājumu:Jā, MK noteikumu Nr.612 18.1.apakšpunktā noteikts, ka Kurzemes, Latgales, Rīgas, Vidzemes vai Zemgales plānošanas reģionā **ēka**, ko plānots izbūvēt/pārbūvēt un/vai atjaunot projekta ietvaros, **nav mazāka par 2 000 m2**un ēku paredzēts izmantot apstrādes rūpniecības nozarē vai informācijas un komunikāciju tehnoloģiju produktu un procesu izstrādei.Turklāt, MK noteikumu Nr.612 9.2.apakšpunkts un 2.5.apakšpunkts nosaka, ja projektu plānots īstenot Rīgas plānošanas reģionā, kur atbilstoši Ministru kabineta 05.05.2009. noteikumiem Nr.391 “Noteikumi par plānošanas reģionu teritorijām”  (<https://likumi.lv/doc.php?id=191670> ) ietilpst arī Jūrmala, tajā iespējams atbalstīt TIKAI tādus MVK, kuru saimnieciskās darbības nozare atbilst NACE C sadaļas 21., 26. nodaļām un/vai 30.nodaļas 30.3.grupai. Ņemot vērā Jūsu e-pastā minēto, ka uzņēmums nodarbojas ar ādas izstrādājumu ražošanu, iespējams konstatēt, ka ražošanas ēkā plānota saimnieciskās darbība atbilstoši NACE C sadaļas 14. vai 15.nodaļās, vai S sadaļas 95.nodaļā nozarei. Vēršam uzmanību, ka Rīgas plānošanas reģionā, uzņēmumi, kas darbojas citās apstrādes rūpniecības nozarēs (saskaņā ar NACE 2.red. C sadaļu “Apstrādes rūpniecība”), izņemot tās, kas minētas MK noteikumu 2.5.apakšpunktā, vai kuru darbība nav saistīta ar nekustamā īpašuma iznomāšanu tādiem komersantiem, kas ir atbilstoši MK noteikumu 2.5. un 9.2.apakšpunktos noteiktajām prasībām, nevar pretendēt uz līdzfinansējumu ražošanas ēku būvniecībai, rekonstrukcijai un/vai atjaunošanai šī SAMP 3.1.1.5. 2kārtas ietvaros. |
| 28.jautājums:Vai Ādaži, kas atrodas Rīgas plānošanas reģionā, ir tajā grupā, kam tiek piešķirts atbalsts? Rīgas plānošanas reģionā apstrādes rūpnīcai jābūt augstas pievienotās vērtības nozarē (saskaņā ar NACE 2.red. C sadaļa “Apstrādes rūpniecība” – 21.nodaļa, 26.nodaļa, 30. nodaļa). Mēs saskaņā ar NACE 2.red pārstāvam Apstrādes rūpniecību 25. nodaļā – 25.9 – Pārējo gatavo metālizstrādājumu ražošana. Vai arī mēs drīkstam pretendēt un ERAF atbalstu? |
| Atbilde uz 28.jautājumu:MK noteikumu Nr.612 9.2.apakšpunkts un 2.5.apakšpunkts nosaka, ja projektu plānots īstenot Rīgas plānošanas reģionā, kur atbilstoši Ministru kabineta 05.05.2009. noteikumiem Nr.391 “Noteikumi par plānošanas reģionu teritorijām” (<https://likumi.lv/doc.php?id=191670> ) ietilpst arī Ādaži, tajā iespējams atbalstīt TIKAI tādus MVK, kuru saimnieciskās darbības nozare atbilst NACE C sadaļas 21., 26. nodaļām un/vai 30.nodaļas 30.3.grupai.Līdz ar to secināms, ka Rīgas plānošanas reģionā, uzņēmumi, kas darbojas citās apstrādes rūpniecības nozarēs (saskaņā ar NACE 2.red. C sadaļu “Apstrādes rūpniecība”), izņemot tās, kas minētas MK noteikumu 2.5.apakšpunktā (t.sk. 25.nodaļā noteiktajās nozarēs), vai kuru darbība nav saistīta ar nekustamā īpašuma iznomāšanu tādiem komersantiem, kas ir atbilstoši MK noteikumu 2.5. un 9.2.apakšpunktos noteiktajām prasībām, nevar pretendēt uz līdzfinansējumu ražošanas ēku būvniecībai, rekonstrukcijai un/vai atjaunošanai šī SAMP ietvaros. |
| 29.jautājums:Vai nojumes un angāri ir atbalstāmi SAMP ietvaros, proti, vai tos varēs iekļaut a) attiecināmajās izmaksās un b) kopējā aprēķināmajā būvējamajā/rekonstruējamajā platībā vērtēšanas kritēriju/punktu aprēķināšanas kontekstā? |
| Atbilde uz 29.jautājumu:Jā, ja nojume nepieciešama ražošanas procesam un atbilst MK noteikumu Nr.612 18.1.apakšpunktā noteiktajam. Lūdzam ņemt vērā, ka SAMP 3.1.1.5. atbalsts attiecas tikai uz telpām, kas atrodas rūpnieciskās ražošanas ēkā, kas atbilst būvju klasifikatoru 1251 kodam (<https://likumi.lv/ta/id/299645-buvju-klasifikacijas-noteikumi>). Ja nojume vai angārs ir ar atsevišķu kodu (piemēram, pēc būvju klasifikatoru kā palīgtelpas), tad tie nav atbalstāmi. Nojumes/angāru telpu nepieciešamību (t.i., apjomu un izmaksas) iekļaušanai rūpnieciskās ražošanas ēkā jāpamato biznesa plānā. |
| 30.jautājums:Projekta iesniedzēja vai ar to saistīto uzņēmumu grupas pašu kapitālu vērtēšanas kritēriju/punktu aprēķināšanas kontekstā ņem uz 2017.gada beigām (pēdējais oficiāli iesniegtais gada pārskats)? Vai pēc 2018.gada rezultātiem, ņemot vērā, ka gads jau ir noslēdzies? Vai operatīvās grāmatvedības rādītāju? |
| Atbilde uz 30.jautājumu:Atbilstoši kvalitātes kritērijā Nr.2 noteiktajai vērtēšanas metodikai pārbauda to, cik liels finansējums projekta iesniedzējam nepieciešamas no ārējiem resursiem, par pamatu ņemot projekta iesniedzēja un tā saistīto uzņēmumu **pēdējā apstiprinātā gada pārskata datus** – pozīciju „pašu kapitāls kopā”. Šo kritēriju vērtē atbilstoši datu bāzē (VID vai Lursoft, piemēram), kur pieejama informācija par komersantiem, par projekta iesniedzēju un saistītajiem uzņēmumiem, pieejamajai informācijai. Nosakot projekta iesniedzēja „pašu kapitāla” apmēru, tiek pārbaudīta publiski pieejamā informācija **par pēdējo apstiprinātā gada pārskatu no publiski pieejamiem resursiem līdz projekta iesniegšanas dienai**.Ja projekta iesniedzējs ir ostu pārvalde, tiek pārbaudīta publiski pieejamā informācija par pēdējo apstiprināto gada pārskatu no publiski pieejamiem resursiem uz projekta iesniegšanas  dienu sadarbības iestādē.Ja projekta iesniedzējs veido konsolidēto pārskatu, tad ņem vērā **pēdējā apstiprinātajā konsolidētajā gada pārskatā norādīto pašu kapitāla rādītāju**. Gadījumos, ja saistītie uzņēmumi neveido konsolidēto pārskatu, ir jāsaskaita kopā visu saistīto personu pašu kapitāls.Ja par saistītajiem uzņēmumiem dati nav pieejami datu bāzē, kur pieejama informācija par komersantiem, (tie nav noslēguši finanšu gadu un/vai iesnieguši gada pārskatu Valsts ieņēmumu dienestā vai saistītie uzņēmumi reģistrēti valstīs, kuru gada pārskati nav pieejami minētajā datu bāzē, tai skaitā tajā pieejamajā Eiropas biznesa reģistrā), tad, nosakot vērtējumu, kritērijā tiek ņemti vērā tikai projekta iesniedzēja pašu kapitāla dati.Ja projekta iesniedzējs ir dibināts gada laikā pirms projekta iesniegšanas dienai sadarbības iestādē, tiek ņemts vērā apmaksātais pamatkapitāls.Šāda paša kapitāla vērtēšanas kārtība attiecināma arī uz kvalitātes kritērijā Nr.5 noteikto vērtēšanas metodiku, izņemot šajā kritērijā būs iespējams ņemt vērā arī to gada pārskatu datus, kas tiks iesniegti Valsts ieņēmumu dienestā (turpmāk – VID) arī vērtēšanas laikā.Proti, ja līdz projekta iesnieguma iesniegšanai sadarbības iestādē uzņēmums būs iesniedzis VID 2018.gada pārskatu, tad kvalitātes kritēriju Nr.2 un Nr.5 vērtējumā tiks ņemti vērā 2018.gada dati, savukārt, ja līdz projekta iesnieguma iesniegšanai sadarbības iestādē uzņēmums nebūs iesniedzis 2018.gada pārskatu VID, bet izdarīs to projekta vērtēšanas laikā, kvalitātes kritērija Nr.2 vērtējumā tiks ņemti vērā 2017.gada dati, bet kvalitātes kritērija Nr.5 vērtējumā tiks ņemti vērā 2018.gada dati. |
| 31.jautājums:Ja uzņēmumam būs noslēgts 2018.gads un gada pārskats būs ar revidenta apliecinājumu, vai nepieciešams arī pēdējo 3 mēnešu operatīvo pārskatu iesniegt ar revidenta apliecinājumu? |
| Atbilde uz 31.jautājumu:Atbilstoši atlases nolikuma 6.15.apakšpunktam projekta iesniegumam jāpievieno operatīvais finanšu pārskats ar zvērināta revidenta apliecinājumu par laika posmu no pēdējā finanšu pārskata vai uzņēmuma dibināšanas datuma līdz projekta iesnieguma iesniegšanas brīdim (ne vecāks par 1 mēnesi), ja uzņēmums ir jaundibināts, līdz ar to tam nav noslēgta gada pārskata, vai ja uzņēmums ir palielinājis pamatkapitālu pēc pēdējā noslēgtā gada pārskata. Operatīvo finanšu pārskatu, kuru apliecinājis zvērināts revidents, pēc izvēles var iesniegt arī citi projektu iesniedzēji, lai, piemēram, pierādītu, ka uzņēmumam ir notikušas būtiskas izmaiņas, kas var ietekmēt projekta iesniegumu vērtējumu (t.sk., tam piešķirtos punktus). Citos gadījumos operatīvā finanšu pārskata iesniegšana nav obligāta.Ja uzņēmumam ir noslēgts 2018.gada pārskats (t.i., tas ir iesniegts VID un publicēts publisko datu bāzē Lursoft), minētais gada pārskats nav jāiesniedz. Ja uzņēmums kāda iepriekš minēta iemesla dēļ izvēlēsies pievienot operatīvo pārskatu par 2019.gada pirmo ceturksni,  lai tā dati tiktu uztverti par patiesiem, **jā - operatīvajam pārskatam ir jābūt zvērināta revidenta apliecinātam**. |
| 32.jautājums:Vai šī granta finansējums ir pieejams, ja rekonstruējamās ēkās pēdējo 2 gadu laikā tomēr ir notikusi saimnieciskā darbība, t.sk. ražošana? Jeb - pilnīgi izslēgts? |
| Atbilde uz 32.jautājumu:MK noteikumi Nr.612 neaizliedz ēku, ko projekta ietvaros plānots pārbūvēt vai atjaunot, izmantot saimnieciskajai darbībai pēdējo 2 gadu laikā. Līdz ar to līdzfinansējums SAMP ietvaros ir pieejams arī tādu ēku pārbūvei un/vai atjaunošanai, kurā pirms iesnieguma iesniegšanas CFLA ir notikusi saimnieciskā darbība. |
| 33.jautājums:Vai ir nepieciešams līdz projekta pieteikuma iesniegšanas brīdim veikt IVN procedūru tām ražošanas aktivitātēm, kuras tiks veiktas rekonstruējamās ēkās un uz kurām pēc normatīvu prasībām IVN procedūra varētu tikt piemērota? |
| Atbilde uz 33.jautājumu:Nē, obligāti ietekmes uz vidi novērtējuma dokumenti nav iesniedzami. Šos dokumentus iesniedz, ja kvalitātes kritērijā Nr.5 (nav izslēdzošs) projekta iesnieguma vērtējumā ir plānots saņemt lielāku punktu skaitu. Piemēram, kvalitātes kritērija 5.3.apakškritērijā var iegūt minimālos 10 punktus, ja ir izpildīti visi nosacījumi, t.sk. ir sagatavots būvniecības ieceres iesniegums, ko pārbauda pārliecinoties vai būvvaldē ir iesniegts/saskaņots būvniecības ieceres iesniegums. Ja gadījumā kopā ar būvniecības ieceres iesniegumu ir jāiesniedz arī ietekmes uz vidi novērtējuma dokumenti, attiecīgi arī pie projekta pieteikuma pievieno ietekmes uz vidi novērtējuma dokumentus. |
| 34.jautājums:Vai 5.kvalitātes kritērijā, lai projekts taptu novērtēts ar 15 punktiem, ir pietiekami veikt šādas darbības:-balstoties uz būvvaldē iesniegtu būvprojektu minimālā sastāvā saņemt būvatļauju;-līdz projekta iesniegšanas dienai izsludināt iepirkumu par rūpnieciskās ražošanas ēkas būvprojekta izstrādi, autoruzraudzību un būvniecību, bet neizsludināt iepirkumu par būvuzraudzību un būvprojekta ekspertīzi;-noslēgt līgumu par aizdevuma piešķiršanu ar saistīto uzņēmumu par summu, kura pārsniedz 70% no projekta kopējām izmaksām. |
| Atbilde uz 34.jautājumu:SAMP 3.1.1.5. 2.kārtas vērtēšanas kritēriju metodikas kvalitātes kritērijs Nr.5 nosaka, ka 15 punkti tiek piešķirti, ja:* Ir uzsāktas **visu** projekta ietvaros paredzēto būvniecības darbu iepirkuma procedūras, ko apliecina:
1. visas projekta ietvaros attiecināmajās izmaksās iekļauto būvniecības iepirkuma dokumentācija – iepirkuma nolikums, tai skaitā ietverot visu plānoto būvdarbu tehniskās specifikācijas, kuru projekta iesniedzējs ir apstiprinājis;
2. aizpildīta uzaicinājumu iesniegt piedāvājumus veidlapa, kas nosūtīta uz IUB (kopija).
* Ir saņemts:
* kredītiestādes valdes, kredītkomitejas vai citas kompetentas institūcijas vai amatpersonas lēmums par aizdevuma piešķiršanu projekta īstenošanai, un ir projekta iesniedzēja kompetentās amatpersonas vai institūcijas lēmums par kredītiestādes izvirzīto nosacījumu izpildi. Pārliecinās, ka lēmuma izsniedzējs atbilst kritērijā noteiktajiem lēmuma izsniedzēju veidiem;

 VAI* Altum kredītkomitejas vai atbildīgās amatpersonas lēmums par aizdevuma piešķiršanu projekta īstenošanai, un ir projekta iesniedzēja kompetentās amatpersonas vai institūcijas lēmums par Altum izvirzīto nosacījumu izpildi;
* Ir jānodrošina pierādījumi, ka ir saņemta būvatļauja ar nosacījumiem projektēšanai un būvdarbiem. Par iesniegtās būvatļaujas atbilstību normatīvajiem aktiem un tā spēkā esamību, pārliecinās, sazinoties ar attiecīgo būvvaldi.

No Jūsu aprakstītās situācijas ir secināms, ka visām projekta ietvaros paredzētajām būvniecības darbu daļām netiks uzsākta iepirkuma procedūra.Šajā situācijā, kāda tā ir aprakstīta no Jūsu puses, būtu piemērojams kvalitātes apakškritērijā Nr.5.3. noteiktais vērtējums – 10 punkti, no pašlaik sniegtās informācijas secinot, ka projektam ir vidēja gatavība uzsākšanai (tātad, ir izpildīti **visi** zemāk minētie nosacījumi par **visiem** projektā plānotajiem būvniecības darbiem):* ir apzināti potenciālie būvnieki, taču nav uzsākta iepirkuma procedūra;
* ir apzināti potenciālie projekta finansēšanas avoti;
* ir sagatavots un būvvaldē iesniegts būvniecības ieceres iesniegums.
 |
| 35.jautājums:Ja esam SIA ar 100% privātu kapitālu, vai iepirkumi mums jāveic saskaņā ar 28.02.2017 MK noteikumiem Nr.104 „Noteikumi par iepirkuma procedūru un tās piemērošanas kārtību pasūtītāja finansētiem projektiem”? |
| Atbilde uz 35.jautājumu:Jā, ja SIA 100% ir privātu kapitāldaļu turētāju, Jums iepirkumi jāveic saskaņā ar 28.02.2017 MK noteikumiem Nr.104 „Noteikumi par iepirkuma procedūru un tās piemērošanas kārtību pasūtītāja finansētiem projektiem” (<https://likumi.lv/ta/id/289082-noteikumi-par-iepirkuma-proceduru-un-tas-piemerosanas-kartibu-pasutitaja-finansetiem-projektiem>). |
| 36.jautājums:Vai varam projektā paredzēt, ka rūpnieciskās ražošanas ēku uzbūvēsim SAMP 3.1.1.5. ietvaros, bet ražošanas iekārtas uzstādīsim ELFLA pasākuma „Atbalsts ieguldījumiem pārstrādē” projekta ietvaros. Attiecināmās izmaksas projektos nedublēsies. 3.1.1.5. pasākuma projektā būs ņemts vērā periods ELFLA projekta iesniegšanai un apstiprināšanai. Plānotās aktivitātes abos projektos tiks uzsāktas 12 mēnešu laikā, pēc tam, kad noslēgts līgums par 3.1.1.5. projekta īstenošanu un projekti pabeigti vienlaicīgi. |
| Atbilde uz 36.jautājumu:Ņemot vērā Jūsu sniegto informāciju un to, ka 3.1.1.5.pasākumā nav attiecināmas izmaksas saistībā ar ražošanas iekārtām, norādām, ka iepriekš minētās izmaksas varat attiecināt citos projektos pie nosacījuma, ka ir iespējams identificēt, kuras no attiecināmajām izmaksām tiek attiecinātas vienā vai otrā projektā. |
|  |
|  |
| 38.jautājums:Vai nojumes un žāvēšanas kaltes MK noteikumu ietvaros ir uzskatāmas par attiecināmām izmaksām? |
| Atbilde uz 38.jautājumu:MK noteikumu Nr.612 18.punkts nosaka, ka finansējumu piešķir vienas vai vairāku ēku būvniecībai, pārbūvei vai atjaunošanai, kas saistīta ar ražošanas ēku izveidi. Savukārt metodikas vienotais kritērijs Nr.15 sniedz skaidrojumu, ka rūpnieciskās ražošanas ēkai jāatbilst Ministru kabineta 2018. gada 12. jūnija noteikumu Nr.326 “Būvju klasifikācijas noteikumi” pielikumā „Būvju klasifikācija” 125 koda „Rūpnieciskās ražošanas ēkas un noliktavas” 1251 apakškodā „Rūpnieciskās ražošanas ēkas; Rūpnieciskās ražošanas telpu grupa” minētajām būvēm. Ņemot vērā iepriekš minēto, norādām, ka 3.1.1.5.pasākumā atbalsts attiecas tikai uz telpām, kas atrodas rūpnieciskās ražošanas ēkā, kas atbilst būvju klasifikatoru 1251 kodam un ir nepieciešamas ražošanas vajadzībām un ražošanas procesam, ieskaitot telpas, kuras norādītas normatīvajā aktā, kas nosaka darba aizsardzības prasības darba vietās. Ja šādā rūpnieciskās ražošanas ēkā un attiecīgi zem 1251 koda ietilpst arī nojumes, kas ir nepieciešamas ražošanas procesā, tad tās būtu attiecināmas. Savukārt, ja nojume ir ar atsevišķu kodu (piemēram, 12740205), tad tā nav atbalstāma. Norādām, ka žāvēšanas kaltes būtu klasificējamas kā iekārtas, kas tiešā veidā piedalās ražošanas procesā un nav saistītas tikai ar ēkas funkciju nodrošināšanu (kā, piemēram, ventilācijas sistēma). Ņemot vērā minēto, koksnes žāvēšanas kaltes nevar tikt uzskatītas par ēkas sastāvdaļu un tās jāuzskata par ražošanas iekārtām, kam atbalsts 3.1.1.5.pasākumā netiek sniegts. |
| 39.jautājums:Piemēram, projektā plānotās attiecināmās un kopējās izmaksas veido ~1 miljonu EUR. Uzņēmuma pašu kapitāls pēdējā noslēgtā 2018.gada pārskatā būs ~600 000 EUR. Uzņēmums plāno noslēgt kredīta līgumu 463 750 EUR.Tātad pēdējā noslēgtā gada pašu kapitāls + kredīta summa veidos vairāk kā 100 % no projekta kopējām izmaksām. Attiecīgi projekta iesniegumā plānoto aktivitāšu gatavība uzsākšanai ir pati augstākā.Vai šādā veidā apliecinot augstu projekta gatavību uzsākšanai, tiks piešķirti maksimālie 20 punkti kvalitātes kritērijā Nr.5. „Projekta iesniegumā plānoto aktivitāšu gatavība uzsākšanai(pieņemot, ka ir pabeigta arī iepirkuma procedūra un saņemta būvatļauja, kur visi būvatļaujā ietvertie projektēšanas un būvdarbu nosacījumi ir izpildīti un var uzsākt būvdarbus)? |
| Atbilde uz 39.jautājumu:Pamatojoties uz sniegto informāciju, ka projekta plānotās attiecināmās un kopējās izmaksas veido ~1 miljonu EUR, savukārt uzņēmuma pašu kapitāls pēdējā noslēgtā 2018.gada pārskatā būs ~ 600 000 EUR, norādām, ka minētajā gadījumā pašu kapitāls neveido 100 % no projekta kopējām izmaksām un attiecīgi netiek izpildīts kvalitātes kritērija 5.1.apakškritērijā noteiktais nosacījums, ka kopā ar projekta iesniegumu tiek iesniegts projekta iesniedzēja valdes lēmums par projekta īstenošanai nepieciešamā finansējuma nodrošināšanu no pašu līdzekļiem, ja projekta iesniedzēja pēdējā noslēgtajā gada pārskatā norādītais pašu kapitāls veido vismaz 100 % no projekta kopējām izmaksām, un kritērijā maksimālais punktu skaits netiek piešķirts.  |
| 40.jautājums:Vai šajā atlasē var piedalīties uzņēmumi, kas pārceļ savus ofisus, būvējot jaunu ar noliktavas telpām, bet neko neražos (darbības veidi NACE 2 red. 42.22, 43.21, 46.52, 46.69)? |
| Atbilde uz 40.jautājumu:Pārskatāmības nolūkos atbildi sniedzam vairākās daļās:1.MK noteikumu Nr.612 4.punkts nosaka - SAMP otrās projektu iesniegumu atlases kārtas mērķa grupa ir sīkie (mikro), mazie un vidējie komersanti, kas veic saimniecisko darbību apstrādes rūpniecības nozarēs (saskaņā ar NACE 2. red. C sadaļu "Apstrādes rūpniecība") vai informācijas un komunikāciju tehnoloģiju nozarē. Līdz ar to secināms, ka Jūsu minētie komersanti, kas īsteno saimniecisko darbību NACE 2 red. F un G sadaļas kodos 42.22, 43.21, 46.52, 46.69. paredzētajās nozarēs nav atbalstāmi un nevar būt projekta iesniedzēji, ja tie neplāno mainīt un/vai papildināt saimniecisko darbību projektā plānotajā ēkā ar kādu no NACE 2. red. C sadaļā "Apstrādes rūpniecība" minētajām nozarēm;2.SAMP ietvaros ir atbalstāmas tikai tādas investīcijas, par kurām projekta iesniedzējs ir sniedzis apliecinājumu, ka tas nav veicis un neveiks Komisijas regulas Nr. 651/2014 14.panta 16. punktā norādītās darbības, kuras definētas Komisijas regulas Nr. 651/2014 2.panta 61.punkta "a" apakšpunktā (pēdējo divu gadu laikā pirms pieteikšanās uz atbalstu nav veicis pārcelšanu uz uzņēmējdarbības vietu, kurā tiks veikts sākotnējais ieguldījums, kuram pieprasīts atbalsts, un apņemas to nedarīt divus gadus pēc tam, kad ir pabeigts sākotnējais ieguldījums, kuram tiek pieprasīts atbalsts). Līdz ar to secināms, ja projektā plānota saimnieciskās darbības pārcelšana Komisijas regulas Nr.651/2014 14. panta 16. punkta skaidrojuma kontekstā, līdzfinansējums šādam projektam nav iespējams. |
| 41.jautājumsMK noteikumu Nr.612 II.daļas 15.4.apakšpunktā ir minēts, ka uz finansējumu nevar pretendēt, ja nav iesniegts projekta iesniedzēja parakstīts apliecinājums, ka tas nav veicis un neveiks Komisijas regulas Nr.651/2014 14. panta 16. punktā norādītās darbības, kuras definētas Komisijas regulas Nr.651/2014 2. panta 61.a punktā. Par ko ir sniedzams projekta iesniedzēja parakstīts apliecinājums, kas norādīts iepriekš minētajā punktā? |
| Atbilde uz 41.jautājumu:MK noteikumu Nr.612 II. daļas 15.4.apakšpunktā minētais apliecinājums ir iekļauts projekta iesniegumam obligāti pievienojamajā dokumentā “Apliecinājumi par atbilstību prasībām un dubultā finansējuma neesamību”, kur cita starpā nodrošināta atsauce uz Komisijas Regulu 651/2014 tās grozītajā, aktuālajā redakcijā (<https://eur-lex.europa.eu/legal-content/LV/TXT/PDF/?uri=CELEX:02014R0651-20170710&from=LV> ) un kur 14.panta 16.punkta prasības nosaka – “saņēmējs apstiprina, ka tas pēdējo divu gadu laikā pirms pieteikšanās uz atbalstu nav veicis pārcelšanu uz uzņēmējdarbības vietu, kurā tiks veikts sākotnējais ieguldījums, kuram pieprasīts atbalsts, un apņemas to nedarīt divus gadus pēc tam, kad ir pabeigts sākotnējais ieguldījums, kuram tiek pieprasīts atbalsts”. |
| 42.jautājums:Saskaņā ar MK noteikumiem Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 55.punktu projektu iesniegumu atlases nolikumā būtu jābūt iekļautai informācijai par aktuālajiem makroekonomiskajiem pieņēmumiem un prognozēm. Atlases nolikumā neatradām norādes uz šādu informāciju. Vai tas nozīmē, ka pieņēmumus un prognozes ir jāveic pašiem uz publiski pieejamās informācijas pamata, lai gan resursi var būt daudz, gan kā vietējās institūcijas, gan starptautiskās? |
| Atbilde uz 42.jautājumu:Vēršam uzmanību, ka Ministru kabineta 16.12.2014. noteikumu Nr.784  “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 55.punkts ir skatāms kopsakarībā ar 53.punktu un 54.punktu, kas nosaka, ka MK noteikumu Nr.784 9.nodaļa “Projekta izmaksu efektivitātes novērtēšana” ir attiecināma uz projektiem, kuri atbilstoši regulas Nr. 1303/2013 61. pantam gūst neto ienākumus un ja normatīvajā aktā par specifiskā atbalsta mērķa īstenošanu ir noteikts, ka potenciālo neto ienākumu no projekta aprēķina ar projekta diskontēto neto ienākumu aprēķināšanas metodi atbilstoši regulas Nr. 1303/2013 61. panta 3. punkta pirmās daļas "b" apakšpunktam. Minētais aprēķins ir veicams regulas Nr. 1303/2013 61. pantā minētajiem projektiem projekta iesniedzējiem, aizpildot MK noteikumu Nr.784 1. pielikuma 4. pielikumu.Šajā gadījumā, MK noteikumi Nr.612 nenosaka, ka potenciālo neto ienākumu no projekta aprēķina ar projekta diskontēto neto ienākumu aprēķināšanas metodi atbilstoši regulas Nr. 1303/2013 61. panta 3. punkta pirmās daļas "b" apakšpunktam, un projekta iesniegumam nav pievienojams MK noteikumu Nr.784 1. pielikuma 4. pielikums. Līdz ar to, sadarbības iestādei nav SAMP atlases nolikumā nav nepieciešams iekļaut informāciju par to, kur projekta iesniedzējam, sākot ar projektu iesniegumu atlases kārtas izsludināšanas dienu, ir pieejami aktuālie makroekonomiskie pieņēmumi un prognozes atbilstoši normatīvajiem aktiem publiskās un privātās partnerības jomā. |
| 43.jautājums:Lūgums precizēt par MK noteikumu 9.2.apakšpunktā minēto – “9.2.tas darbojas Rīgas plānošanas reģionā, ..... ir **apstrādes rūpniecības augstas pievienotās vērtības**nozares sīkais (mikro), mazais vai vidējais komersants” un 2.5.apakšpunktāminēto: “augstas pievienotās vērtības nozares – nozares, kas saskaņā ar Ekonomiskās sadarbības un attīstības organizācijas un Eiropas Savienības Statistikas biroja klasifikāciju tiek uzskatītas par augsti tehnoloģiskām (saskaņā ar NACE 2. red. C sadaļu “Apstrādes rūpniecība” – 21. nodaļa “Farmaceitisko pamatvielu un farmaceitisko preparātu ražošana”, 26. nodaļa “Datoru, elektronisko un optisko iekārtu ražošana” un 30. nodaļas “Citu transportlīdzekļu ražošana” 30.3. grupa “Lidaparātu, kosmisko aparātu un to iekārtu ražošana”)” - ir tikai šīs minētās 21., 26., 30. nodaļas un 30.3. grupas uzņēmumi? Vai apstrādes uzņēmums, kurš plāno celt ražotni ap 4000 kv.m., kas atrodas Ādažos vai Mārupē, kas neatbilst 21., 26., 30. nodaļas un 30.3. grupas uzņēmumiem, nevar pretendēt uz līdzfinansējumu? |
| Atbilde uz 43.jautājumu:Jā, MK noteikumu Nr.612 9.2.apakšpunkts un 2.5.apakšpunkts nosaka, ja projektu plānots īstenot Rīgas plānošanas reģionā, tajā iespējams atbalstīt TIKAI tādus MVK, kuru saimnieciskās darbības nozare atbilst NACE C sadaļas 21., 26. nodaļām un/vai 30.nodaļas 30.3.grupai.Līdz ar to secināms, ka Rīgas plānošanas reģionā, kur atbilstoši Ministru kabineta 05.05.2009. noteikumiem Nr.391 “Noteikumi par plānošanas reģionu teritorijām”  (<https://likumi.lv/doc.php?id=191670>) ietilpst arī Mārupe un Ādaži, uzņēmumi, kas darbojas citās apstrādes rūpniecības nozarēs (saskaņā ar NACE 2.red. C sadaļu “Apstrādes rūpniecība”), izņemot tās, kas minētas MK noteikumu 2.5.apakšpunktā, vai kuru darbība nav saistīta ar nekustamā īpašuma iznomāšanu tādiem komersantiem, kas ir atbilstoši MK noteikumu 2.5. un 9.2.apakšpunktos noteiktajām prasībām, nevar pretendēt uz līdzfinansējumu ražošanas ēku būvniecībai, rekonstrukcijai un/vai atjaunošanai. |
| 44.jautājums:Vai uzņēmums ir tiesīgs (vai nav kāds ierobežojums) pieteikties SAMP 3.1.1.5. 2.kārtai, ja uzņēmumam ir piešķirts atbalsts ražošanas iekārtu iegādei? |
| Atbilde uz 44.jautājumu:Jā, uzņēmums, kas ir saņēmis atbalstu ražošanas iekārtu iegādei (piemēram, Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.4. pasākuma “Atbalsts jaunu produktu ieviešanai ražošanā”) ir tiesīgs pretendēt uz valsts atbalstu SAMPA 3.1.1.5. un tam netiek piemēroti nekādi ierobežojumi, ņemot vērā, ka abos pasākumos plānotās izmaksas nav uzskatāmas par kumulatīvām MK noteikumu Nr.612 51.punkta izpratnē. |
| 45.jautājums:Ja projekta pieteikumu iesniedz ar MK noteikumu 25.punktā noteikto garantijas vēstuli, vai garantijas vēstuli ir iespējams atsaukt līdz brīdim, kamēr projekts vēl ir CFLA izvērtēšanās procesā (līdz 15.07.2019, kamēr nav pieņemts CFLA lēmums par projekta apstiprināšanu?) Jeb garantijas vēstule ir neatsaucama no iesniegšanas dienas CFLA? |
| Atbilde uz 45.jautājumu:MK noteikumu Nr.612 25.punktā noteiktā Eiropas Ekonomikas zonā reģistrētas kredītiestādes izsniegtu pirmā pieprasījuma līguma izpildes garantiju var lūgt CFLA atsaukt arī vērtēšanas laikā, bet vienlaikus vēršam uzmanību, ka tādā gadījumā projekta iesniegumam tiks pārvērtēts piešķirto punktu skaits un kvalitātes kritērijā projekta iesniegumam tiks piešķirti 0 punkti. Ja projekta iesniedzējs minēto pirmā pieprasījuma līguma izpildes garantiju vēlēsies lūgt CFLA atsaukt pēc tam, kad projekts tiks apstiprināts, bet vēl nebūs noslēgts līgums par projekta īstenošanu, tas nebūs iespējams. |
| 46.jautājums:Vai ir atbalstāma notekūdeņu attīrīšanas iekārtu izbūve kopā ar ražošanas ēkas būvniecību? |
| Atbilde uz 46.jautājumu:Atbilstoši MK noteikumu Nr.612 24.2.apakšpunktam, ja iekārtas nav nepieciešamas būvniecības procesam – t.i., ēkas nodošanai ekspluatācijā un tās funkcionēšanai, šādas iekārtu izmaksas projekta ietvaros nav attiecināmas. |
| 47.jautājums:Vai saskaņā ar MK noteikumu 27.punktu ir iespējams, iesniedzot projekta pieteikumu SAM 3.1.1.5., uzsākt ražošanas ēkas būvniecību, nesagaidot CFLA lēmumu par 3.1.1.5? |
| Atbilde uz 47.jautājumu:Jā, atbilstoši MK noteikumu Nr.612 27.punktam atbalstāmās darbības projekta iesniedzējs var uzsākt un izmaksas attiecināt ar dienu, kad CFLA ir saņemts iesniegums par projekta īstenošanu, ievērojot Komisijas regulas Nr.651/2014 6.panta 2.punktā minētos nosacījumus par stimulējošo ietekmi. Izņēmums ir MK noteikumu Nr.612 21.punktā un 20.4.apakšpunktā minētās projekta iesnieguma pamatojošās dokumentācijas sagatavošanas izmaksas, kas, ja ir radušās pirms projekta iesnieguma iesniegšanas CFLA, bet ne agrāk kā 2016.gada 1.janvārī, ir attiecināmas un tām atbalstu sniedz saskaņā ar Komisijas regulu Nr.1407/2013. |
| 48.jautājums:Vai var būt kombinētais variants būvniecībai un esošo ražošanas ēku atjaunošanai, ja ēkas atrodas uz uzņēmumam piederošās zemes, bet ir divi kadastrālie numuri? |
| Atbilde uz 48.jautājumu:Atbilstoši MK noteikumu Nr.612 nosacījumiem Rīgas plānošanas reģionā (izņemot Rīgas pilsētu) atbalstāma ir tikai vienā adresē esošas vienas vai vairāku tehnoloģiskā ražošanas procesa ietvaros savstarpēji saistītu ēku būvniecība, pārbūve vai atjaunošana, kas saistīta ar ražošanas ēku izveidi. Ir iespējams atjaunot esošu ēku un būvēt jaunu ēku, ja projekta iesniedzējam ir īpašuma vai valdījuma tiesības, vai ilgtermiņa nomas, vai apbūves tiesības uz nekustamo īpašumu, tai skaitā zemi, kurā veic investīcijas atbilstoši MK noteikumu 13.punktam, vienlaikus, ja projekts tiek īstenots Rīgas plānošanas reģionā, ēkām ir jāatrodas vienā adresē atbilstoši Valsts adrešu reģistra informācijas sistēmas datiem. |
| 49.jautājums:Vai uzņēmums var kombinēt – respektīvi, jauno ražošanas ēku 2000 kvm. izīrēt citiem uzņēmumiem, savukārt jauno ražošanas ēku 1000 kv.m., laboratoriju un atjaunotās ražošanas ēkas, izmantot savām vajadzībām? |
| Atbilde uz 49.jautājumu:Ja uzņēmums Rīgas plānošanas reģionā plāno gan ražošanas ēku būvniecību, pārbūvi vai atjaunošanu, ko paredzēts gan nomāt citiem uzņēmumiem, gan izmantot savām vajadzībām, uzņēmumam ir jāatbilst  MK noteikumu 9.2.apakšpunktam - tas darbojas Rīgas plānošanas reģionā, tā darbība ir saistīta ar nekustamā īpašuma attīstīšanu ražošanas vajadzībām apstrādes rūpniecības augstas pievienotās vērtības nozares sīkiem (mikro), maziem vai vidējiem komersantiem un tālākai iznomāšanai vai tas ir apstrādes rūpniecības augstas pievienotās vērtības nozares sīkais (mikro), mazais vai vidējais komersants. T.i., uzņēmumam jābūt reģistrētiem atbilstošiem darbības veidiem (NACE, versija 2.0). Šajā gadījumā ir jāsagatavo un jāiesniedz divi projekta iesniegumi (t.sk. biznesa plāni), kuros paredzētas atšķirīgas darbības, savukārt viena projekta ietvaros kombinētais variants (ēkas izmantošana gan savām vajadzībām, gan tālākai iznomāšanai) nav paredzēts.Vienlaikus, atbilstoši SAMP nosacījumiem, ja projekts tiek īstenots Rīgas plānošanas reģionā, vismaz 1000 m2 no ēkas ir jāatbilst telpu grupai laboratorijas atbilstoši normatīvo aktu prasībām, kas regulē telpu grupu klasifikāciju. Līdz ar to katrā no ēku grupām (iznomājamām vai uzņēmuma paša ražošanas vajadzībām izmantojamām) vismaz 1000 m2 no ēkas ir jāatbilst telpu grupai laboratorijas. |
| 50.jautājums:Vai būvniecības iepirkums ir jāizsludina vienā iepirkumā - gan jauno ēku būvniecībai, gan esošo ēku restaurācijai kopā? Var atsevišķi katrai ēkai? Var izsludināt jaunajām ēkām un atjaunošanai atsevišķi? Vai būvniecību var plānot pa daļām, dalīt etapos? Izsludināt katram etapam savu būvniecības iepirkumu? Tiek plānots vispirms restaurēt esošās ražošanas ēkas un pēc tam secīgi celt jaunās ražošanas ēkas un laboratoriju? |
| Atbilde uz 50.jautājumu:Ja objekts ir viens, tad gan būvniecības, gan pārbūves vai atjaunošanas būvdarbu izmaksas ir jāskaita kopā un piemērojamā procedūra jāplāno tāda, kas atbilst abu objektu paredzamajai līgumcenai. Ja ir objektīvs pamatojums, tad var sludināt iepirkumus atsevišķi, veikt vienu iepirkumu ar daļām vai veikt abu etapu iepirkumus kopā, norādot iepirkuma dokumentācijā, ka būvdarbi plānoti pa etapiem. Galvenais nodrošināt, ka arī gadījumā, ja iepirkumus veic atsevišķi, procedūra tiek piemērota tāda, kas atbilst abu etapu (vai daļu) kopējai cenai. |
| 51.jautājums:MK noteikumu Nr.612 24.5.apakšpunkts nosaka “izmaksas, kas radušās un samaksātas pirms iesniegums par projekta īstenošanu saņemts sadarbības iestādē, izņemot šo noteikumu 21.punktā minēto gadījumu. Ja darbs pie projekta ir uzsākts pirms atbalsta pieteikuma iesniegšanas sadarbības iestādē, finansējuma saņēmējam ir pienākums veikt visa saņemtā atbalsta atmaksu.”Vai var uzsākt būvniecību tiklīdz projekts ir iesniegts? Attiecināmās izmaksas būvniecībai tiks atlīdzinātas, ja projekts tiks apstiprināts? |
| Atbilde uz 51.jautājumu:Atbilstoši MK noteikumu 24.5.apakšpunktam – izmaksas, kas radušās pirms projekta iesnieguma iesniegšanas CFLA, ir neattiecināmās izmaksas. Izņēmums ir projekta iesnieguma pamatojošās dokumentācijas sagatavošanas izmaksas (būvniecības ieceres dokumenti, tai skaitā būvprojekts un citi dokumenti saskaņā ar normatīvajiem aktiem par būvniecību), kas ir attiecināmas, ja tās radušās ne agrāk 2016. gada 1. janvārī, un tām atbalstu sniedz saskaņā ar Komisijas 2013.gada 18. decembra regulu (ES) Nr.1407/2013. par Līguma par Eiropas Savienības darbību 107. un 108. panta piemērošanu de minimis atbalstam. Līdz ar to projekta iesniedzējs uz savu risku būvniecību var uzsākt pēc projekta iesnieguma iesniegšanas CFLA. Vienlaikus projekta apstiprināšanas gadījumā būvniecības dokumentācija ir jāiesniedz kopā ar pirmo maksājuma pieprasījumu, kur finansējuma saņēmējs apliecinās projektā veiktās izmaksas, t.sk. būvniecības izmaksas. |
| 52.jautājums:Vērtību ķēdes izveide - vai minētie posmi (izpēte, dizains, montēšana utt.) vienam produktam var būt arī projekta pieteicējam bez neviena cita uzņēmuma piesaistes? Īpaši, ja tas plānots jaunā produkta ieviešanai ražošanā? |
| Atbilde uz 52.jautājumu:“Vērtību ķēde” nozīmē, ka ražošanas process sastāv no vairākiem posmiem: izpēte, dizains, montēšana, transportēšana u.c. Tie kopā veido vērtību ķēdi, kur katrs ražošanas posms pievieno vērtību gala produktam un tajā iesaistās vismaz divi saimnieciskās darbības veicēji. Vērtību ķēdes izveide (attiecināms tikai uz Rīgas plānošanas reģionu, izņemot Rīgas pilsētu) tiek vērtēta un dod papildus punktus, izvērtējot kvalitātes kritēriju Nr.7 “Projekta ietekme uz vērtību ķēdes izveidi (attiecināms tikai uz Rīgas plānošanas reģionu, izņemot Rīgas pilsētu)”. |
| 53.jautājums:Vai ēku energoaudita izstrādes izmaksas var tikt attiecinātas šī SAMP ietvaros? |
| Atbilde uz 53.jautājumu:Nē, SAMP 3.1.1.5. ietvaros nav paredzēts attiecināt izmaksas par energoaudita izstrādi. |
|  |
|  |
|  |
|  |
| 56.jautājums:Vai iepirkumi ir jāveic caur Elektronisko iepirkumu sistēmu (EIS)? |
| Atbilde uz 56.jautājumu:EIS sistēma jāizmanto pasūtītājiem, kas ir publisko kapitāldaļu turētāju subjektiem - tātad, piemēram, pašvaldībām, pašvaldību kapitālsabiedrībām u.tml. Līdz ar to skaidrojam, ka nē - jums kā 100% privātu kapitāldaļu turētājam EIS sistēma iepirkuma sludināšanai nav jāizmanto. |
| 57.jautājums:Projektu iesniegumu atlases nolikuma 6.14.punktā ir minēts, ka ir jāiesniedz valdes lēmums, ja paša iesniedzēja pašu kapitāls ir lielāks kā projekta kopējās izmaksas. Vai valdes lēmums ir par to, ka valde akceptē projekta īstenošanu? Lūgums precizēt lēmumā ietveramo informāciju. |
| Atbilde uz 57.jautājumu:Atlases nolikuma 6.14.apakšpunktā ir noteikts - iesniegt valdes lēmumu, ja paša iesniedzēja pašu kapitāls ir lielāks kā projekta kopējās izmaksas. Proti, valdes lēmums ir jāiesniedz gadījumā, ja projekta iesniegumā plānotās kopējās izmaksas ir mazākas nekā uzņēmuma pašu kapitāls pēdējā noslēgtajā gada pārskatā un nav paredzēts aizdevums projekta īstenošanai. Attiecīgi projektu iesniegumu vērtēšanas kvalitātes kritērijā Nr.5 tiks vērtēta projekta iesniegumā plānoto aktivitāšu gatavība uzsākšanai, piešķirot papildus punktus. Līdz ar to, ja kvalitātes kritērijā Nr.5 vēlas saņemt papildus punktus un nav nepieciešams aizdevums projekta īstenošanai, iesniedz projekta iesniedzēja valdes lēmumu par projekta īstenošanai nepieciešamā finansējuma nodrošināšanu no pašu līdzekļiem, ja projekta iesniedzēja pēdējā noslēgtajā gada pārskatā norādītais pašu kapitāls veido vismaz 100 % no projekta kopējām izmaksām, vai līgumu, kas noslēgts ar saistīto personu par projekta īstenošanai nepieciešamā finansējuma nodrošināšanu, ja saistītās personas pēdējā noslēgtajā gada pārskatā norādītais pašu kapitāls veido vismaz 100 % no projekta kopējām izmaksām. |
| 58.jautājums:Gadījumā, ja pats uzņēmums ir gatavs nodrošināt daļu būvniecības darbu (ražošanas konstrukciju metināšana), kā ir ar iepirkumu? |
| Atbilde uz 58.jautājumu:Finansējuma saņēmējs projektu īsteno saskaņā ar normatīvo aktu prasībām par iepirkuma procedūru un tās piemērošanas kārtību. Norādām, ka uzņēmums pats var veikt daļu būvniecības darbu, taču jāņem vērā, ka izmaksas, kurām saskaņā ar normatīvo aktu prasībām būtu piemēroja iepirkuma procedūra, bet tā nav veikta, SAMP 3.1.1.5. 2.kārtas ietvaros nav attiecināmas. |
| 59.jautājums:Atlases nolikuma 5.pielikuma “Darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.5.pasākuma “Atbalsts ieguldījumiem ražošanas telpu un infrastruktūras izveidei vai rekonstrukcijai” otrās projektu iesniegumu atlases kārtas vērtēšanas kritēriju piemērošanas metodika” (turpmāk – kritēriju piemērošanas metodika) kritērija Nr.8 “Horizontālais princips “Ilgtspējīga attīstība” apakškritērija Nr.8.1. skaidrojumā atbilstības noteikšanai ir norādīts “Maksimālo punktu skaitu šajā kritērijā (4) var saņemt, ja projekta ietvaros tiks īstenotas aktivitātes, lai veicinātu dabas resursu efektīvu un lietderīgu izmantošanu tīrāka ražošanas procesa ieviešanā, samazinot izejvielu un enerģijas patēriņu, emisiju un atkritumu apjomu (izņemot zaļā iepirkuma izmantošanu)”. Vai LED gaismu uzstādīšana ražošanas ēkā tiek uzskatīta par atbilstošu aktivitāti, lai vērtēšanā saņemtu maksimālo punktu skaitu, t.i., 4 punktus? |
| Atbilde uz 59.jautājumu:Atbilstoši atlases nolikuma 2.pielikumam “3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.5. pasākuma “Atbalsts ieguldījumiem ražošanas telpu un infrastruktūras izveidei vai rekonstrukcijai” otrās projektu iesniegumu atlases kārtas veidlapas aizpildīšanas metodika” (pieejama <https://cfla.gov.lv/lv/es-fondi-2014-2020/izsludinatas-atlases/3-1-1-5-k-2>), ja projekta iesniedzējs kvalitātes kritērijā Nr.8.1. plāno saņemt papildus punktus, projekta iesnieguma 3.3.punktā “Saskaņa ar horizontālo principu “Ilgtspējīga attīstība” apraksts” norāda projekta darbību ietvaros īstenotos pasākumus, lai veicinātu dabas resursu efektīvu un lietderīgu izmantošanu tīrāka ražošanas procesa ieviešanā, samazinot izejvielu un enerģijas patēriņu, emisiju un atkritumu apjomu, t.sk. projekta iesnieguma 3.4.punktā “Projektā plānotie horizontālā principa “Ilgtspējīga attīstība” ieviešanai sasniedzamie rādītāji” plāno atbilstošu rādītāju un tā sasniedzamo vērtību.Ja šajā gadījumā projekta darbību ietvaros paredzēta LED gaismu uzstādīšana, projekta iesniegumā pamato enerģijas patēriņa samazinājumu, tā ietekmi uz ražošanas procesu. Enerģijas patēriņa samazinājums, t.i., salīdzinājums pirms un pēc projekta, attiecināms, ja projekta ietvaros plānota ražošanas ēkas pārbūve vai atjaunošana. Vienlaikus norādām, ka, ja ražošanas ēkā paredzēta LED gaismu uzstādīšana, projektā var paredzēt vides prasību integrāciju preču, pakalpojumu un būvdarbu iepirkumos (“zaļais iepirkums”). T.i., kvalitātes apakškirtērijā Nr.8.2. “Iepirkuma konkursa nolikumā, atlases un vērtēšanas kritērijos tiks piemērots zaļais iepirkums vismaz 30% apmērā no projekta izmaksām” ir iespēja saņemt papildus 4 punktus. Lai saņemtu papildus punktus, projekta iesnieguma pielikumā pievieno tehniskās specifikācijas iepirkumiem, kuriem tiek piemēroti zaļā iepirkuma principi. |
| 60.jautājums:Kritēriju piemērošanas metodikas kvalitātes kritērija Nr.2 “Projekta iesniedzēja pašu resursi projekta īstenošanai” apakškritērijs Nr.2.1. ir “Projekta iesniedzēja, projekta iesniedzēja saistīto personu grupas pašu kapitāls nav mazāks par 35 % no projekta attiecināmajām izmaksām”.Ja projekta iesniedzējs iesniedz vairākus projektus, tad projekta iesniedzēja pašu kapitāls nav mazāks par 35 % no katra projekta attiecināmajām izmaksām, vai nav mazāks par 35% no visiem iesniegtajiem projektiem kopumā? |
| Atbilde uz 60.jautājumu:Neatkarīgi no tā, cik projekta iesniegumus iesniedz projekta iesniedzējs, katrā no projektiem ir jāspēj parādīt finansiālā kapacitāte kopsakarībā ar citiem šī paša iesniedzēja iesniegtajiem projektu iesniegumiem. Līdz ar to, lai kvalitātes kritērijā Nr.2.1. saņemtu 25 papildus punktus, projekta iesniedzēja pašu kapitāls nevar būt mazāks par 35 % no abu projektu iesniegumos plānotām attiecināmajām izmaksām kopā.Vēršam uzmanību, ka projekta iesniedzēja finanšu kapacitāte ir pietiekoša, ja ir sniegta informācija par projekta finansēšanas avotiem par pilnu projektu realizācijai nepieciešamo summu – kopējām izmaksām (attiecināmās + neattiecināmās). Attiecīgi biznesa plānā ir jābūt sniegtai informācijai par katra projekta finansēšanas avotiem par pilnu katra projekta realizācijai nepieciešamo summu. |
| 61.jautājums:Kritēriju piemērošanas metodikas kvalitātes kritērija Nr.5 “Projekta iesniegumā plānoto aktivitāšu gatavība uzsākšanai” apakškritērijs Nr.5.3. ir “Projektam ir vidēja gatavība uzsākšanai (jāizpilda visi zemāk minētie nosacījumi):- ir sagatavots būvniecības ieceres iesniegums (kritēriju piemēro, ja projekta ietvaros ir paredzēta būvniecība, kā arī, ja iegādāto iekārtu uzstādīšanai un nodošanai ekspluatācijā nepieciešams veikt būvdarbus);- ir norādīti potenciālie iekārtu piegādātāji un būvdarbu veicēji, taču nav uzsākta iepirkuma procedūra;- ir norādīti potenciālie projekta finansēšanas avoti”.Vai ir nepieciešams iesniegt vēstuli/apliecinājumu no bankas par gatavību izskatīt projektu un būvdarbu veicējiem par gatavību piedalīties iepirkumu procedūrā, lai apliecinātu, ka finansēšanas avoti un būvdarbu veicēji ir identificēti?Vai pietiek ar to, ka projekta iesniedzējs projekta pieteikumā sniedz detalizētu informāciju par finanšu resursu avotiem un potenciālajiem būvdarbu veicējiem? |
| Atbilde uz 61.jautājumu:Lai kvalitātes apakškritērijā Nr.5.3. saņemtu 10 papildus punktus projekta iesniegumā, t.sk. biznesa plānā jāsniedz informācija, ka: 1. ir sagatavots un būvvaldē iesniegts būvniecības ieceres iesniegums,
2. ir apzināti potenciālie būvnieki, taču nav uzsākta iepirkuma procedūra, t.i., sniedz detalizētu informāciju par potenciālo pakalpojumu sniedzēju izpētes metodēm, loku, ko pamato ar konkrētiem datiem par aptaujāto loku (kontakti, rekvizīti, vispārēja informācija par komersantu, no kura informācijas avota iegūti kontakti), paskaidrojot par izvēles kritērijiem un pamatojot, piemēram, ar saraksti, sākotnējiem piedāvājumiem u.tml.,
3. ir apzināti potenciālie projekta finansēšanas avoti, t.i., projekta iesnieguma pielikumā pievieno projekta iesniedzēja kompetentās amat­personas vai institūcijas lēmumu  par projekta īstenošanu, sniedz informāciju par finanšu resursu avotiem, to pieejamību, izmantošanas grafiku u.tml.

Vēršam uzmanību, ka projekta iesniegumā, biznesa plānā un papildus iesniegtajā dokumentācijā norādītā informācija projekta iesnieguma vērtēšanas laikā tiks pārbaudīta publiski pieejamās datu bāzēs. Gadījumā, ja informāciju nav iespējams pārbaudīt publiski pieejamās datu bāzēs, projekta iesniedzējs iesniedz vēstuli/apliecinājumu/sarakstes dokumentus ar banku/būvdarbu veicējiem par gatavību izskatīt projekta finansēšanu/ piedalīties iepirkuma procedūrā.Ja VISI augstākminētie nosacījumi nav izpildīti, papildus punkti kvalitātes kritērijā Nr.5 netiek piešķirti. |
| 62.jautājums:Vai esošas ēkas, kas dotajā brīdī ir klasificētas kā “noliktavas”, rekonstrukcijas izmaksas ir attiecināmas, ja pēc pārbūves ēkas lietošanas funkcija tiek mainīta uz 1251 “Ražošanas ēka”? |
| Atbilde uz 62.jautājumu:MK noteikumu Nr.612 18.punkts nosaka, ka finansējumu piešķir vienas vai vairāku ēku būvniecībai, pārbūvei vai atjaunošanai, kas saistīta ar ražošanas ēku izveidi (..). Savukārt MK noteikumu Nr.612 19.punkts nosaka, ka pasākuma otrās projektu iesniegumu atlases kārtas ietvaros rūpnieciskās ražošanas ēka atbilst būvju klasifikācijā noteiktajai rūpnieciskās ražošanas ēku klasei. Atbalsts netiek piešķirts biroju ēkām, kas atbilst būvju klasifikācijas kodam 1220. (..) Ņemot vērā minēto, norādām, ka ir atbalstāma ēku pārbūve, kas saistīta ar ražošanas ēku izveidi. Papildus norādām, ka rūpnieciskās ražošanas ēkai jāatbilst Ministru kabineta  2018.gada 12.jūnija noteikumu Nr.326 “Būvju klasifikācijas noteikumi” pielikumā „Būvju klasifikācija” 125 koda „Rūpnieciskās ražošanas ēkas un noliktavas” 1251 apakškodā „Rūpnieciskās ražošanas ēkas; Rūpnieciskās ražošanas telpu grupa” minētajām būvēm. |
| 63.jautājums:Uzņēmums vēlas atjaunot vairākas ražošanas ēkas 2000m2 platībā, no kuru platības 30% uz doto brīdi tiek iznomātas apstrādes rūpniecības MVU komersantiem, kuri telpās veic ražošanas procesu. Līdz projekta iesnieguma iesniegšanai plānots pagarināt šos nomas līgumus un iesniegt CFLA kopā ar projektu. Pēc projekta īstenošanas un ēku renovācijas komersanti turpinās nomāt telpas un veikt ražošanas procesu. a) vai šādā gadījumā tiks izpildīts MK  noteikumu Nr.612 punkts Nr.18.6.? b) vai šādā gadījumā kvalitātes kritērijā Nr.3 “Telpu izmantošana pēc projekta noslēguma maksājuma veikšanas” tiks piešķirti papildus punkti, ja augstāk minētie nomas līgumi par 30% no atjaunojamo telpu apjoma tiks pievienoti projekta iesniegumam? |
| Atbilde uz 63.jautājumu:Saskaņā ar kvalitātes kritēriju Nr.3 augstāko punktu skaitu (30 punktus) piešķir, ja projekta iesniedzējs ir apliecinājis un projekta iesniegumā un biznesa plānā norādītā informācija sniedz pārliecību, ka projekta iesniedzējs projekta rezultātā rekonstruēto, renovēto vai izbūvēto ēku iznomās MVK, kas veic saimniecisko darbību vienā no RIS3 noteiktajām specializācijas jomām, tas ir, apstrādes rūpniecības nozarē, kas ir RIS3 noteiktā specializācijas joma, vai MK noteikumos noteiktā attiecīgā IKT jomā. Projekta iesniedzējs ar MVK, kas iznomās telpas, ir noslēdzis nomas līgumus par vismaz 30% no projekta iesniegumā plānoto telpu apjoma un tos pievienojis projekta iesniegumam. Skaidrojam, ka kvalitātes kritērijā attiecīgais punktu skaits tiek piešķirts, ja tiks izpildīti kritērijā norādītie nosacījumi, t.sk. pievienoti noslēgtie nomas līgumi. |
| 64.jautājums:Projektu iesniegumu vērtēšanas kritēriju metodikā pie kritērija “Nodrošinājuma pieejamība projektu risku mazināšanai” minēts, ka “Garantijas vēstules garantijas termiņš ir vismaz divi mēneši pēc projekta iesniegumā norādītā projekta īstenošanas beigu datuma.” Vai garantijas termiņš 28.02.2023. būs korekts gadījumā, ja projekta īstenošanas termiņš ir 31.12.2022.? |
| Atbilde uz 64.jautājumu:Jā, aprakstītajā situācijā, kad plānotais projekta īstenošanas termiņš ir 31.12.2022., vismaz divi mēneši pēc projekta īstenošanas ir 28.02.2023. Vienlaicīgi vēršam uzmanību, ka, ja projekta iesnieguma precizēšanas laikā un/vai projekta īstenošanas laikā jebkādu iemeslu dēļ būs nepieciešama projekta īstenošanas termiņa pagarinājums, attiecīgi būs jāpagarina arī Eiropas Ekonomikas zonā reģistrētas kredītiestādes izsniegta pirmā pieprasījuma līguma izpildes garantijas vēstules četru procentu vērtībā no pieprasītā publiskā finansējuma termiņš. Līdz ar to, ja tas iespējams un nerada papildus slogu uzņēmumam, ieteicams garantijas vēstules termiņu preventīvi plānot garāku par minimālo noteikto termiņu. |
| 65.jautājums:Projektu iesniegumu vērtēšanas kritēriju metodikā pie kritērija “Projekta iesniegumā plānoto aktivitāšu gatavība uzsākšanai” 5.3.apakšpunkta ir rakstīts: “c) ir pievienots projekta iesniegumam projekta iesniedzēja kompetentās amatpersonas vai institūcijas lēmums par projekta īstenošanu. Pārliecinās, vai dokumentam ir juridiskais spēks.” Vai ir pietiekoši, ja kompetentās institūcijas lēmumā būs minēts “Akceptēt [projekta nosaukums] īstenošanu, ja tiek piesaistīts līdzfinansējums no Eiropas Savienības fondu Eiropas Reģionālās attīstības fonda darbības programmas „Izaugsme un nodarbinātība” 3.1.1. specifiskā atbalsta mērķa „Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.5. pasākuma „Atbalsts ieguldījumiem ražošanas telpu un infrastruktūras izveidei vai rekonstrukcijai” otrās projektu iesniegumu atlases kārtas”? |
| Atbilde uz 65.jautājumu:Ja uzņēmums plāno pretendēt uz 10 punktiem atbilstoši kvalitātes kritērija Nr.5 “Projekta iesniegumā plānoto aktivitāšu gatavība uzsākšanai” 5.3.apakškritērijā noteiktajam, ir jānodrošina, ka uz projekta iesnieguma iesniegšanas brīdi:1. būvvaldē ir iesniegts/saskaņots būvniecības ieceres iesniegums;
2. projekta iesniedzējs ir sniedzis detalizētu informācija par potenciālo pakalpojumu sniedzēju izpētes metodēm, loku, kas pamatots ar konkrētiem datiem par aptaujāto loku (kontakti, rekvizīti, vispārēja informācija par komersantu, no kura informācijas avota iegūti kontakti), paskaidrojot par izvēles kritērijiem un pamatojot, piem., ar saraksti, sākotnējiem piedāvājumiem u.tml.;
3. ir pievienots projekta iesniegumam projekta iesniedzēja kompetentās amatpersonas vai institūcijas lēmums par projekta īstenošanu. Pārliecinās, vai dokumentam ir juridiskais spēks;
4. saskaņā ar projekta iesniegumā un papildus iesniegtajiem dokumentiem, t.sk. biznesa plānā ir sniegta pārliecinoša, ticama informācija par finanšu resursu avotiem, to pieejamību, izmantošanas grafiku u.tml..

Augstāk c) punktā minētajā dokumentā  ir pietiekoši minēt: “Akceptēt [projekta nosaukums] īstenošanu, ja tiek piesaistīts līdzfinansējums no Eiropas Savienības fondu Eiropas Reģionālās attīstības fonda darbības programmas „Izaugsme un nodarbinātība” 3.1.1. specifiskā atbalsta mērķa „Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.5. pasākuma „Atbalsts ieguldījumiem ražošanas telpu un infrastruktūras izveidei vai rekonstrukcijai” otrās projektu iesniegumu atlases kārtas”. |
| 66.jautājums:Vai ir atbalstāms projekts, ja uz iesniegšanas brīdi būs ražošanas teritorijas skiču projekts bez Būvvaldes akcepta? |
| Atbilde uz 66.jautājums:Atlases nolikuma 4.pielikumā “Projektu iesniegumu vērtēšanas kritēriji” iekļautais kvalitātes kritērijs Nr.5 “Projekta iesniegumā plānoto aktivitāšu gatavība uzsākšanai” nav izslēdzošs, kas nozīmē, ka arī tādā gadījumā, ja projekta iesniegumam uz iesniegšanas brīdi būs iespējams pievienot tikai ražošanas teritorijas skiču projektu bez būvvaldes atzīmes par projektēšanas/būvdarbu nosacījumu izpildi, projekta iesniegumu potenciāli būs iespējams apstiprināt. |
| 67.jautājums:Vai drīkst plānot un iesniegt projektu, ja zeme, uz kuras plānots veikt būvniecības darbus, uz šo brīdi ir statusā lauksaimniecības zeme? Zemi pārveidot par apbūves zemi izdotos līdz būvprojekta izstrādei un līdz brīdim, kad būvvaldē saskaņošanai tiktu iesniegts būvprojekts (tas ir no šīs dienas no 5 līdz 12 mēnešiem). |
| Atbilde uz 67.jautājumu:Atlases nolikuma 5.pielikumā “PROJEKTU IESNIEGUMU VĒRTĒŠANAS KRITĒRIJU PIEMĒROŠANAS METODIKA” definētā specifiskās atbilstības kritērija Nr.3 kontekstā CFLA projekta iesnieguma atbilstību vērtēs atbilstoši projekta iesnieguma 1.7.punktā “Projekta īstenošanas vieta” un biznesa plānā norādītajai informācijai, un pārbaudīs publiski pieejamo informāciju attiecīgās pašvaldības tīmekļa vietnē, kā arī sazināsies ar attiecīgo pašvaldību, lai noskaidrotu, vai* projekta  iesniegumā norādītā projekta īstenošanas vieta atrodas rūpnieciskās apbūves teritorijā saskaņā ar teritorijas funkcionālo zonējumu, ja būve paredzēta apstrādes rūpniecības MVK izmantošanai;
* projekta iesniegumā norādītā projekta īstenošanas vieta atrodas rūpnieciskās apbūves vai jaukta centra apbūves teritorijā saskaņā ar teritorijas funkcionālo zonējumu atbilstoši  Ministru kabineta 2013.gada 30.aprīļa noteikumiem Nr.240 “Vispārīgie teritorijas plānošanas, izmantošanas un apbūves noteikumi”, ja būve paredzēta MK noteikumos noteiktiem konkrēto IKT jomu pārstāvošiem MVK.

Līdz ar to secināms, ka projekta iesnieguma vērtēšanas kontekstā nav noteicošs zemes lietošanas veids, bet gan teritorijas plānojums, kurā tiks veikti projektā plānotie ieguldījumi, t.i., - **ja vien aprakstītajā situācijā projekta iesniegumā norādītā projekta īstenošanas vieta atrodas augstāk minētajā rūpnieciskās apbūves teritorijā saskaņā ar teritorijas funkcionālo zonējumu**, specifiskajā atbilstības kritērijā Nr.3  projekta iesniegumu šajā kritērija piemērošanas daļā ir iespējams vērtēt ar “Jā”. |
| 68.jautājums:Vai pie ražošanas telpām ražošanas procesa nodrošināšanai ir attiecināmas izmaksas par 1 ha noasfaltēšanas darbiem? |
| Atbilde uz 68.jautājumu:Atbilstoši MK noteikumu Nr.612 18.punktam pasākumā finansējumu piešķir vienas vai vairāku ēku būvniecībai, pārbūvei vai atjaunošanai, kas saistīta ar ražošanas ēku izveidi.Savukārt, MK noteikumu 20.2.apakšpunkts nosaka: “Pasākuma otrās projektu iesniegumu atlases kārtas ietvaros attiecināmas ir šādas tiešo izmaksu pozīcijas ūdensapgādes, siltumapgādes, sadzīves kanalizācijas, notekūdeņu savākšanas un novadīšanas infrastruktūras ierīkošana un pārbūve, pazemes komunikāciju infrastruktūras ierīkošana un pārbūve, gāzes, elektroenerģijas, sakaru komunikāciju infrastruktūras pievadu ierīkošana un pārbūve un pievedceļu, iekšējo ceļu un laukumu būvniecība vai pārbūve projektā paredzētās ražošanas ēkas vajadzībām”.Līdz ar to secināms, ka Jūsu aprakstītajā situācijā, kad ražošanas procesa nodrošināšanai ir nepieciešams laukums, tā izmaksas ir attiecināmas projekta ietvaros.Vienlaikus vēršam uzmanību, ka asfaltētā laukuma apjoms (m2) netiks ņemts vērā, piešķirot punktus kvalitātes kritērijā Nr.1 (izslēdzošs kritērijs) – šī kritērija vērtējumā tiks ņemta vērā tikai projektā plānoto pārbūvējamo, atjaunojamo vai izbūvējamo ēku platība. |
| 69.jautājums:SAMP 3.1.1.5 2.kārtas atlases nolikuma 4.pielikumā “Projektu iesniegumu vērtēšanas kritēriji” iekļauts specifiskās atbilstības kritērijs Nr.5 “Par katriem 41 000 euro pieprasītā ES fondu finansējuma tiks radīta vismaz viena jaunizveidota darbvieta (30% no jaunradītajām darbvietām jābūt izveidotām līdz noslēguma maksājuma veikšanai un 100% – 36 mēnešu laikā pēc projekta noslēguma maksājuma veikšanas; vienu un to pašu darbvietu neieskaita divreiz projekta uzraudzības periodā)”.Attiecībā pret kuru laika periodu jeb atskaites punktu tiks vērtēts darbinieku skaita pieaugums - projekta iesniegšanas brīdi vai pēdējā auditētā gada pārskata datiem, kas visdrīzāk būs 2017. gads? Ja atskaites punkts ir projekta iesniegšanas brīdis, kā tas tiek izmērīts? |
| Atbilde uz 69.jautājumu:Atbilstoši MK noteikumu Nr.612 18.10.apakšpunktam piešķirtā finansējuma ietvaros vidēji vienas jaunizveidotas darba vietas radīšanai infrastruktūrā iegulda ne vairāk kā 41 000 *euro* ERAF finansējuma. Finansējuma saņēmējs nodrošina, ka no projekta uzsākšanas dienas līdz noslēguma maksājuma veikšanai tiek izveidoti vismaz 30 % no projekta apjomam atbilstošā jaunizveidoto darba vietu skaita un 36 mēnešu laikā pēc noslēguma maksājuma veikšanas – 100 % no atbilstošā jaunu darba vietu skaita ar pilnu darba slodzi. Izveidotās darba vietas tiek saglabātas vismaz trīs gadus pēc noslēguma maksājuma veikšanas vai to izveidošanas (atkarībā no tā, kurš laika periods ir ilgāks), un šajā laikā tiek nodrošināts, ka darba ņēmēju mēneša vidējie darba ienākumi ir vienādi ar atbilstošās nozares darba ņēmēju vidējiem darba ienākumiem iepriekšējā kalendāra gada pirmajos trijos ceturkšņos (pēc Valsts ieņēmumu dienesta apkopotajiem datiem, kuri publicēti Valsts ieņēmumu dienesta tīmekļvietnē) vai lielāki par tiem. Jauniveidotajās darba vietās nodarbinātās personas divu gadu laikā pirms projekta iesnieguma iesniegšanas dienas nav tikušas nodarbinātas projekta iesniedzēja, nomnieka vai tā saistīto personu grupā. Vienu un to pašu darba vietu projekta uzraudzības periodā neieskaita divreiz;Un atbilstoši atlases nolikuma 5.pielikumā “PROJEKTU IESNIEGUMU VĒRTĒŠANAS KRITĒRIJU PIEMĒROŠANAS METODIKA” sniegtajam skaidrojumam atbilstības noteikšanai, lai specifiskajā atbilstības kritērijā Nr.5 saņemtu vērtējumu “Jā”:1. biznesa plānā ir jāpamato, kā projekta iesniedzējs plāno nodrošināt jaunizveidoto darbvietu skaitu atbilstoši projektam pieprasītā publiskā finansējuma summai,
2. ražotāja gadījumā norādīto darba vietu skaitam ir jābūt pamatotam un nepieciešamam saimnieciskās darbības veikšanai,
3. projekta iesnieguma 1.6.1.apakšpunktā “Iznākuma radītāji” un biznesa plānā ir jāpamato, ka par katriem 41 000 *euro* pieprasītā ES fondu finansējuma tiks radīta vismaz viena jaunizveidota darbvieta, un 30% no jaunradītajām darbvietām tiks izveidotas līdz  noslēguma maksājuma veikšanai un 100% – 36 mēnešu laikā pēc projekta noslēguma maksājuma veikšanas, kā arī, ka vienu un to pašu darbvietu neieskaitīs divreiz projekta uzraudzības periodā.

Piemēram,  ja projektam piešķirtais ERAF finansējums ir 70 000 vai 82 000 *euro*, tad projekta ietvaros jāizveido vismaz 2 jaunas darbvietas, bet, ja projektam piešķirtais ERAF finansējums ir 83 000 *euro*, tad jāizveido vismaz 3 jaunas darbvietas. T.i., 41 000 *euro* ir robežšķirtne, kas nosaka cik jaunizveidotas darbvietas ir jāizveido. Attiecīgi pie 41 000 *euro* ERAF atbalsta izveido vienu darbvietu, pie ERAF atbalsta 41 001 *euro* - līdz 82 000 *euro* izveido 2 jaunas darbvietas, pie 82 001 *euro* - 123 000 *euro*  3 jaunas darbvietas utt. Kritērijs identiski vērtējams visos plānošanas reģionos. Kritērija izpilde tiks vērtēta attiecībā pret izveidoto amata vietu projekta ietvaros un netiks vērtēta kopsakarībās ar projekta iesniedzējam pārējām darbībām darba vietu izveidē vai likvidēšanā ārpus projekta. Līdz ar to iesniedzot projekta iesniegumu, projekta iesniedzējs pamato, kā tiks nodrošināts jaunizveidojamo darba vietu skaits atbilstoši pieprasītā ERAF apmēram. Un tad no projekta uzsākšanas dienas, t.i., **no projekta iesnieguma iesniegšanas dienas** līdz noslēguma maksājuma veikšanai izveido vismaz 30 % no projekta apjomam atbilstošā jaunizveidoto darba vietu skaita un 36 mēnešu laikā pēc noslēguma maksājuma veikšanas – 100 % no atbilstošā jaunu darba vietu skaita ar pilnu darba slodzi, turklāt amata vietai jābūt nepārtrauktai. Finanšu saņēmējam, iesniedzot noslēguma maksājuma pārskatu, ir jāapliecina, ka darba vietas ir izveidotas tieši projekta vajadzībām, iesniedzot pamatojošus dokumentus par sākotnējo amata  vietu struktūru uzņēmumā un amata  vietu struktūru pēc projekta iesnieguma iesniegšanas. Vienlaikus Valsts ieņēmumu dienesta tīmekļvietnē tiek veikta pārbaude vai amata vieta izveidota un darbinieks nav biji nodarbināts uzņēmumā divus gadus pirms projekta iesnieguma iesniegšanas.  |
| 70.jautājums:Uzņēmumam uz projekta iesnieguma iesniegšanas brīdi būs iesniegts VID un publicēts publisko datu bāzē Lursoft 2018.gada pārskats. 2019.gada martā uzņēmums ir palielinājies pamatkapitālu, un projekta iesniegumam līdz ar to tiks pievienots revidēts operatīvais finanšu pārskats par 2019.gada pirmo ceturksni.  Kādi finanšu dati šajā gadījumā tiks ņemti vērā, lai saskaņā ar Komisijas regulas Nr.651/2014 2. panta 18. punkta a) apakšpunktu aprēķinātu, vai komersants nav nonācis grūtībās:1. Pamatkapitāls no 2019.gada 1.ceturkšņa operatīvā pārskata un uzkrātie zaudējumi no gada pārskata par noslēgto 2018.gadu;2. Pamatkapitāls un uzkrātie zaudējumi no 2019.gada 1.ceturkšņa operatīvā pārskata;3. Pamatkapitāls un uzkrātie zaudējumi no gada pārskata par noslēgto 2018.gadu? |
| Atbilde uz 70.jautājumu:Vērtējot projekta iesniedzēja atbilstību grūtībās nonākuša uzņēmuma (GNU) statusam, ja ar projekta iesniegumu tiks iesniegts zvērināta revidenta apstiprināts operatīvais finanšu pārskats, kas ir jaunāks par publiski pieejamo gada pārskatu, tiks vērtēts šis zvērināta revidenta apstiprināts operatīvais finanšu pārskats.Gadījumā, ja zvērināta revidenta apstiprināts operatīvais finanšu pārskats netiks iesniegts, GNU statusa noteikšanai pirmkārt tiks ņemti vērā pēdējā publiski pieejamā gada pārskata dati, bet uzņēmumam tiks izvirzīts nosacījums iesniegt zvērināta revidenta apstiprinātu operatīvo finanšu pārskatu atbilstoši atlases nolikuma 6.15.punktā noteiktajam, ņemot vērā, ka dati par pamatkapitāla palielināšanu ir pieejami publisko datu bāzē *Lursoft* brīdī, kad pamatkapitāla palielināšana tiek reģistrēta. |
| 71.jautājums:Ja uzņēmums no būvvaldes ir saņēmis apliecinājuma karti ar būvvaldes atzīmi par būvniecības ieceres akceptu (nevis būvatļauju), vai šādā gadījumā tas var pretendēt uz papildus 15 punktiem projekta gatavības kritērijā Nr. 5.2, ja visi pārējie nosacījumi tiek izpildīti (izsludināts iepirkums un saņemts kredītkomitejas lēmums par aizdevuma iešķiršanu)? |
| Atbilde uz 71.jautājumu:Atbilstoši MK noteikumu Nr.612 18.punktam finansējumu piešķir vienas vai vairāku ēku būvniecībai, pārbūvei vai atjaunošanai. Norādām, ka saskaņā ar MK noteikumu Nr.612 23.punktu nav atbalstāma inženierpieslēgumu izveide, pārbūve vai atjaunošana, ja netiek būvēta, pārbūvēta vai atjaunota ražošanas ēka vai ēkas.Ēku atjaunošana un tam nepieciešamie dokumenti ir noteikti 2014.gada 2.septembra Ministru kabineta noteikumos Nr.529 “Ēku būvnoteikumi” (<https://likumi.lv/doc.php?id=269164>) (turpmāk - MK noteikumi Nr.529), kur 7.punktā ir norādīti gadījumi, kad būvniecības ieceres dokumenti nav nepieciešami. Papildus norādām, ka ēku atjaunošanas gadījumos, projekta darbībām, kurām būvniecības ieceres dokumenti nav nepieciešami, finansējuma saņēmējam ir jāiesniedz visi izmaksu pamatojošie dokumenti saistībā ar veiktajām izmaksām, kā arī jāpamato tās biznesa plānā (t.sk. saistībā ar projektā veicamajām citām būvniecības vai pārbūves, vai atjaunošanas darbībām).Ja tiek veikta ēkas atjaunošana, jābūt izpildītiem MK noteikumu Nr.529 30.punkta nosacījumiem.Ja tiek veikta ēkas pārbūve, jābūt izpildītiem MK noteikumu Nr.529 31. punkta nosacījumiem. Iepriekš minētie gadījumi paredz iesniegt būvprojektu minimālā sastāvā un būvniecības iesniegumu. Abi kopā (būvprojekts minimālā sastāvā un būvniecības iesniegums) ir pielīdzināmi būvatļaujai (kvalitātes kritērijs Nr.5.2.).Norādām, ka projekta iesniedzējs sagatavo projekta iesniegumu un tam pievienotos dokumentus saskaņā ar MK noteikumu Nr.529 prasībām, izvērtējot plānoto darbu (būvniecība/pārbūve/atjaunošana) apjomu, specifiku u.c. apstākļus. Pie projektu vērtēšanas tiks ņemta vērā tā būvniecības dokumentācija, kāda būs atbilstoša darbu veidam.Vienkāršotas atjaunošanas gadījumā ir jāsagatavo būvniecības ieceres dokumentācija (būvniecības ieceres dokumentācija – dokumentu kopums, kas satur grafiskos dokumentus, teksta dokumentus, aprēķinus un citu informāciju par būvniecības) – apliecinājuma karte vai paskaidrojuma raksts. Vienlaikus informējam, ka projektu iesniegumu vērtēšanas kritēriju kvalitātes kritērijs Nr.5 “Projekta iesniegumā plānoto aktivitāšu gatavība uzsākšanai” nosaka projekta gatavības stadiju.  Saskaņā ar projektu iesniegumu vērtēšanas kritēriju piemērošanas metodiku projektam netiek piešķirti punkti, ja, piemēram, nav sagatavots un būvvaldē iesniegts būvniecības ieceres iesniegums.  Savukārt, ja projektā paredzēta tikai vienkāršotā atjaunošana, 5.kvalitātes kritērijā iespējams pretendēt ne vairāk kā uz 10 punktiem. |
| 72.jautājums:Vai tiks atbalstīts līdzšinējs apstrādes uzņēmums Pierīgā, ja tas plāno ražošanā ieviest jaunus produktus ar augstu pievienoto vērtību pēc NACE 21., 26. vai 30.3 minētajās atbalsta nozarēs vai tomēr jādibina jauns uzņēmums? Ja var palikt esošais uzņēmums, paplašinot darbību, tad var turpināt strādāt gan jau esošajā jomā, gan jaunajā? |
| Atbilde uz 72.jautājumu:Ja uzņēmums šobrīd darbojas apstrādes rūpniecības nozarē atbilstoši NACE 2.red C sadaļai, izņemot 21.nodaļu “Farmaceitisko pamatvielu un farmaceitisko preparātu ražošana”, 26.nodaļu “Datoru, elektronisko un optisko iekārtu ražošana” un 30.nodaļu “Citu transportlīdzekļu ražošana” 30.3.grupu “Lidaparātu, kosmisko aparātu un to iekārtu ražošana”, un projektā plāno telpas, t.sk. arī esošajai saimnieciskajai darbībai, šādas izmaksas nebūs atbilstošas MK noteikumu Nr.612 18.4.2.apakšpunktam, kas nosaka, ka pēc ražošanas ēkas nodošanas ekspluatācijā jaunuzcelto, pārbūvēto vai atjaunoto ēkas platību 100 % apmērā Rīgas plānošanas reģionā iznomās tikai apstrādes rūpniecības augstas pievienotās vērtības nozares sīkajiem (mikro), mazajiem vai vidējiem komersantiem vai pats finansējuma saņēmējs ir sīkais (mikro), mazais vai vidējais komersants, kas ēkā veiks saimniecisko darbību apstrādes rūpniecības augstas pievienotās vērtības nozarēs. Norādām, ka projekta iesniedzējam biznesa plānā ir jāsniedz informācija par uzņēmuma specializāciju, norādot darbības virzienus, t.i., klasificējot pēc NACE 2.red. (kods un atšifrējums). Gadījumā, ja uzņēmums ir jauns vai ar projektu tiek plānots paplašināt esoša uzņēmuma darbības virzienus (t.i., paredzēt jaunus darbības virzienus), norāda pamatojumu un apliecina, ka projekta ievaros veiktās investīcijas būs nepārprotami saistītas ar attiecīgo darbības virzienu.Neatkarīgi no tā, vai “paliek” esošais uzņēmums vai tiek dibināts jauns uzņēmums, SAMP 3.1.1.5. 2.kārtas ietvaros pieteiktajam projektam jābūt pilnībā vērstam (t.i., izmantojamam) apstrādes rūpniecības augstas pievienotās vērtības nozarē.Vēršam uzmanību, ka projektu vērtēšanā priekšroka tiek dota nekustamā īpašuma attīstītājiem, t.i., projekta iesniedzējiem, kas projekta ietvaros izveidotās ražošanas ēkas iznomā un var nodrošināt vērtību ķēdes izveidi. Gadījumos, kad komersants ēku būvē, pārbūvē vai atjauno savām vajadzībām, nav iespējams nodrošināt vērtību ķēdes izveidi un attiecīgi projektu iesniegumu vērtēšanā punkti netiek saņemti.   |
| 73.jautājums:Vai uzņēmums, paplašinot savu darbību, drīkst gan veidot jaunas telpas jaunajiem produktiem ar augstu pievienoto vērtību (APV) un arī atjaunot esošo ēku, kurā daļēji tiks izmantota šiem jauniem ar APV produktiem? Laboratorija arī drīkst būt tikai jaunajiem produktiem ar APV vai var arī daļēji izmantot esošajiem produktiem, kas pēc Jūsu uzsaukuma īsti neatbilst APV produktiem? |
| Atbilde uz 73.jautājumu:MK noteikumu 18.2.apakšpunkts nosaka, ka Rīgas plānošanas reģionā vismaz 1000 m2 no ēkas jāatbilst laboratorijas telpu grupai saskaņā ar normatīvo aktu prasībām, kas regulē telpu grupu klasifikāciju. Norādām, ka saskaņā ar vienoto kritēriju Nr.11 telpu paredzēšanu laboratorijām vērtē atbilstoši būvprojektā un paskaidrojumu rakstā norādītām telpu grupām. Projekta pieteikumā izvērstajām darbībām jābūt saskaņotām ar būvprojektā un paskaidrojuma rakstā paredzēto izbūvi un plānoto telpu specifikāciju. Būvprojekta paskaidrojuma rakstā jābūt definētām laboratorijas telpām ar plānoto laboratorijas darbību aprakstu, kur norādīts:a) Augsto tehnoloģiju produktu ražošana vai zināšanu ietilpīgu pakalpojumu nozare**[[1]](#footnote-1)[1]**, kuras vajadzībām paredzēta zinātniski pētnieciskā laboratorija. [..]Laboratorijas izmantošanas kārtību nosaka pats uzņēmums atbilstoši savas saimnieciskās darbības specifikai, t.sk. pētniecības un attīstības darbībām uzņēmumā. Saskaņā ar augstāk minēto un to, ka laboratorijai ir jāveicina pētniecības un attīstības darbu veikšanu, kā arī vērtību ķēdes izveidi, norādām, ka laboratorija ir izmantojama tikai apstrādes rūpniecības augstas pievienotās vērtību nozares produktu pētniecībai/testēšanai. |
| 74.jautājums:Vai SAMP 3.1.1.5. 2.kārtas ietvaros atbalstāma ir LED apgaismojuma uzstādīšana 2900 m2 lielā ražošanas telpā, ražošanas procesu nodrošināšanai, bez citiem būtiskiem remonta darbiem? |
| Atbilde uz 74.jautājumu:Atbilstoši MK noteikumu Nr.612 18.punktam finansējumu piešķir vienas vai vairāku ēku būvniecībai, pārbūvei vai atjaunošanai. Norādām, ja projekta darbu ietvaros ir paredzēts veikt tikai tādas darbības, kas atbilst Ministru kabineta 2014.gada 2.septembra noteikumu Nr.529 “Ēku būvnoteikumi” (<https://likumi.lv/doc.php?id=269164>) 7.punktam, t.i., šo darbību īstenošanai nav nepieciešama būvniecības ieceres dokumentācija, nevar pretendēt uz līdzfinansējumu SAMP 3.1.1.5. 2.kārtas ietvaros. |
| 75.jautājums:Ja tiek plānota rekonstrukcija, vai ir arī jābūt rekonstrukcijas projektam? Šajā gadījumā plānojam jumta seguma un logu nomaiņu ražošanas cehos. Vai, aizpildot projekta dokumentāciju, ir arī jāsagatavo šis rekonstrukcijas projekts vai citi blakus dokumenti? |
| Atbilde uz 75.jautājumu:Atbilstoši MK noteikumu Nr.612 18.punktam finansējumu piešķir vienas vai vairāku ēku būvniecībai, pārbūvei vai atjaunošanai. Norādām, ka saskaņā ar MK Noteikumu 23.punktu nav atbalstāma inženierpieslēgumu izveide, pārbūve vai atjaunošana, ja netiek būvēta, pārbūvēta vai atjaunota ražošanas ēka vai ēkas.Ēku atjaunošana un tam nepieciešamie dokumenti ir noteikti Ministru kabineta 2014.gada 2.septembra noteikumos Nr.529 “Ēku būvnoteikumi” (<https://likumi.lv/doc.php?id=269164>) (turpmāk - MK noteikumi Nr.529).Ja darbu ietvaros paredzēta tikai ražošanas ēkas/u logu nomaiņa un jumta seguma nomaiņa, t.i., vienkāršota fasādes atjaunošana, jābūt izpildītiem MK noteikumu Nr.529 36.punkta nosacījumiem. Norādām, ka projekta iesniedzējs sagatavo projekta iesniegumu un tam pievienotos dokumentus saskaņā ar MK noteikumu Nr.529 prasībām, izvērtējot plānoto darbu (būvniecība/pārbūve/atjaunošana) apjomu, specifiku u.c. apstākļus. Pie projektu vērtēšanas tiks ņemta vērā tā būvniecības dokumentācija, kāda būs atbilstoša darbu veidam.Vienlaikus informējam, ka projektu iesniegumu vērtēšanas kritēriju kvalitātes kritērijs Nr.5 “Projekta iesniegumā plānoto aktivitāšu gatavība uzsākšanai” nosaka projekta gatavības stadiju. Saskaņā ar projektu iesniegumu vērtēšanas kritēriju piemērošanas metodiku projektam netiek piešķirti punkti, ja, piemēram, nav sagatavots un būvvaldē iesniegts būvniecības ieceres iesniegums.    |
| 76.jautājums:Projekta iesniedzējs ir apstrādes uzņēmums pierīgā, kas darbojas vairākās nozarēs - tostarp apstrādes rūpniecībā, kas nav NACE 21., 26. un 30.3. un arī APV nozarē. Vai uzņēmums var pretendēt SAMP 3.1.1.5. 2.kārtā, ja ēku būvniecība plānota tikai un vienīgi APV nozares produktu ražošanai? Vai uzņēmums paralēli var saglabāt savas darbības arī nozarēs, kas nav APV? |
| Atbilde uz 76.jautājumu:Ja uzņēmums šobrīd darbojas gan augstas pievienotās vērtības nozarē, gan apstrādes rūpniecības nozarē atbilstoši NACE 2.red C sadaļai, izņemot 21.nodaļu “Farmaceitisko pamatvielu un farmaceitisko preparātu ražošana”, 26.nodaļu “Datoru, elektronisko un optisko iekārtu ražošana” un 30.nodaļu “Citu transportlīdzekļu ražošana” 30.3.grupu “Lidaparātu, kosmisko aparātu un to iekārtu ražošana”, un projektā plāno ražošanas telpu būvniecību tikai augstas pievienotās vērtības nozares produktu ražošanai, šādas izmaksas ir atbilstošas MK noteikumu Nr.612 18.4.2.apakšpunktam, kas nosaka, ka pēc ražošanas ēkas nodošanas ekspluatācijā jaunuzcelto, pārbūvēto vai atjaunoto ēkas platību 100 % apmērā Rīgas plānošanas reģionā iznomās tikai apstrādes rūpniecības augstas pievienotās vērtības nozares sīkajiem (mikro), mazajiem vai vidējiem komersantiem vai pats finansējuma saņēmējs ir sīkais (mikro), mazais vai vidējais komersants, kas ēkā veiks saimniecisko darbību apstrādes rūpniecības augstas pievienotās vērtības nozarēs. Norādām, ka projekta iesniedzējam biznesa plānā ir jāsniedz informācija par uzņēmuma specializāciju, norādot darbības virzienus, t.i., klasificējot pēc NACE 2.red. (kods un atšifrējums). Gadījumā, ja ar projektu tiek plānots paplašināt esoša uzņēmuma darbības virzienus (t.i., paredzēt jaunus darbības virzienus), norāda pamatojumu un apliecina, ka projekta ievaros veiktās investīcijas būs nepārprotami saistītas ar attiecīgo darbības virzienu, tiks skaidri nodalītas atbalstāmās darbības un finanšu plūsmas, nodrošinot, ka darbības izslēgtajās nozarēs negūs labumu no piešķirtā atbalsta pasākuma ietvaros.Vēršam uzmanību, ka projektu vērtēšanā priekšroka tiek dota nekustamā īpašuma attīstītājiem, t.i., projekta iesniedzējiem, kas projekta ietvaros izveidotās ražošanas ēkas iznomā un var nodrošināt vērtību ķēdes izveidi. Gadījumos, kad komersants ēku būvē, pārbūvē vai atjauno savām vajadzībām, nav iespējams nodrošināt vērtību ķēdes izveidi un attiecīgi projektu iesniegumu vērtēšanā punkti netiek saņemti.  |
| 77.jautājums:Atbilstoši īstenošanas noteikumiem mūsu uzņēmums plāno noslēgt līgumu ar iepirkumu procedūrā izvēlēto būvkopmāniju uzreiz pēc tam, kad būs iesniegts projekts CFLA, un uzsākt projektā paredzētos būvdarbus, nesagaidot CFLA Lēmumu par projekta apstiprināšanu.Lai iegūtu pārliecību par to, ka veiktā iepirkumu procedūra ir veikta atbilstoši visām MK noteikumu prasībām, vēlētos iegūt apliecinājumu no CFLA pirms līguma ar būvkopmāniju noslēgšanas un būvdarbu uzsākšanas. Vai šādu apliecinājumu ir iespējams iegūt? Cik ilgā laikā ir iespējams iegūt šādu apliecinājumu, ja visi iepirkuma dokumenti tiek iesniegti kopā ar projekta dokumentāciju? |
| Atbilde uz 77.jautājumu:Ņemot vērā, ka SAMP 3.1.1.5. 2.kārta tiek īstenota atklātas projektu iesniegumu atlases veidā un nav zināms kādi projekti tiks apstiprināti un lai ievērotu vienlīdzības principu attiecībā pret visiem projektu iesniedzējiem, iepirkuma norises dokumentācijas saskaņošana ar CFLA pēc projekta iesnieguma iesniegšanas nav iespējama. Taču, lai izvairītos no iespējamām kļūdām, aicinām izmantot ES fonu mājaslapā (<https://www.esfondi.lv/vadlinijas--skaidrojumi>) pieejamās IUB izstrādātās metodikas iepirkumu pirmspārbaužu veikšanai, kas palīdzēs izvairīties no kļūdām iepirkumos.cid:image002.jpg@01D4E496.003CD100 |
| 78.jautājums:Mēs esam ražošanas uzņēmumu grupa. Mums pašlaik ir ražošanas telpas Rīgā, bet ir nopirkta zeme Rumbulas pagastā, kā arī ir ražošanas telpu projekts. Vai mēs varam pretendēt uz šo atbalstu? |
| Atbilde uz 78.jautājumu:No jūsu sniegtās informācijas nav viennozīmīgi izsecināms, kurā Rumbulas daļā ir pieminētā iegādātā zeme (Rīgas pilsētas teritorijas robežās vai Stopiņu novada teritorijā), jo jūsu minētais “Rumbulas pagasts” nepastāv – pastāv teritoriāla vienība Rumbula Rīgas pilsētā un Rumbulas ciems Stopiņu novadā.Ja jūsu minētā zeme, kur plānota ražošanas ēkas izveide, ietilpst Rīgas pilsētas teritorijā, atbilstoši MK noteikumu Nr.612 9.punktam un saistošajiem apakšpunktiem, kas nosaka, ka projekta iesniedzējs pasākuma otrās projektu iesniegumu atlases kārtas ietvaros ir Latvijas Republikā reģistrēts komersants, /../, kas atbilst šādiem nosacījumiem: (9.1.) tas darbojas Kurzemes, Latgales, Vidzemes vai Zemgales plānošanas reģionā, tā darbība ir saistīta ar nekustamā īpašuma attīstīšanu ražošanas ēku vajadzībām un tālākai iznomāšanai vai tas ir sīkais (mikro), mazais vai vidējais komersants un tā pamatdarbības nozare ir apstrādes rūpniecība vai informācijas un komunikāciju tehnoloģiju nozare vai (9.2.) tas darbojas Rīgas plānošanas reģionā, tā darbība ir saistīta ar nekustamā īpašuma attīstīšanu ražošanas vajadzībām apstrādes rūpniecības augstas pievienotās vērtības nozares sīkiem (mikro), maziem vai vidējiem komersantiem un tālākai iznomāšanai vai tas ir apstrādes rūpniecības augstas pievienotās vērtības nozares sīkais (mikro), mazais vai vidējais komersants, šajā SAMP uz finansējumu no ES fondu līdzekļiem nav iespējams pretendēt.Ja jūsu minētā zeme atrodas Stopiņu novada teritorijā (t.i., Rīgas plānošanas reģionā), atbilstoši MK noteikumu Nr.612 9.2.apakšpunktam un 2.5.apakšpunktam, iespējams atbalstīt TIKAI tādus MVK, kuru saimnieciskās darbības nozare atbilst NACE C sadaļas 21., 26. nodaļām un/vai 30.nodaļas 30.3.grupai, kurās jūsu minētās uzņēmuma darbības nozares iespējams neietilpst (lūdzam patstāvīgi pārbaudīt nozaru atbilstību pēc konkrētu NACE 2.red noteiktajiem klasifikācijas kodiem). Vēršam uzmanību, ka Rīgas plānošanas reģionā, uzņēmumi, kas darbojas citās apstrādes rūpniecības nozarēs (saskaņā ar NACE 2.red. C sadaļu “Apstrādes rūpniecība”), izņemot tās, kas minētas MK noteikumu 2.5.apakšpunktā, vai kuru darbība nav saistīta ar nekustamā īpašuma iznomāšanu tādiem komersantiem, kas ir atbilstoši MK noteikumu 2.5. un 9.2.apakšpunktos noteiktajām prasībām, nevar pretendēt uz līdzfinansējumu ražošanas ēku būvniecībai, rekonstrukcijai un/vai atjaunošanai šī SAMP 3.1.1.5. 2.kārtas ietvaros.Papildus saskaņā ar MK noteikumu Nr.612 2.5.apakšpunktu augstas pievienotās vērtības nozarēs iekļaujas šādas nozares (saskaņā ar NACE 2. red. C sadaļu “Apstrādes rūpniecība”, pieejama: <https://www.csb.gov.lv/lv/statistika/klasifikacijas/nace-2-red/kodi>):1. Farmaceitisko pamatvielu un farmaceitisko preparātu ražošana (21. nodaļa),
2. Datoru, elektronisko un optisko iekārtu ražošana (26. nodaļa),
3. Lidaparātu, kosmisko aparātu un to iekārtu ražošana (30. nodaļas “Citu transportlīdzekļu ražošana” 30.3. grupa).

Informējam, ka Rīgas plānošanas reģionam ir noteiktas papildu prasības - minimālā platība laboratorijas telpām attiecībā objektā – 1000m2, kā arī paredzēts pienākums īstenot klasteru pakalpojumus objektā esošiem nomniekiem. Skaidrojam, ka klasteru pakalpojumi telpās ir jānodrošina arī tajos gadījumos, kad projekta īstenotājs telpās pats īstenos saimniecisko darbību. Papildus norādām, ka SAMP 3.1.1.5. 2.kārtā priekšroka tiek dota tiem projektu iesniegumu iesniedzējiem, kas projekta ietvaros izveidotās ražošanas ēkas plāno iznomāt, kā arī nodrošina vērtību ķēdes izveidi. Projektu iesniegumu vērtēšanā augstāko punktu skaitu piešķir par vērtību ķēdes izveidi no trijiem vai vairāk posmiem, savukārt gadījumos, kad komersants ēku būvē, pārbūvē vai atjauno savām vajadzībām, nav iespējams nodrošināt vērību ķēdes izveidi un attiecīgi projektu iesniegumu vērtēšanā punkti netiek saņemti. |
| 79.jautājums:Vai ir struktūras, kas var palīdzēt noformēt visu nepieciešamo dokumentāciju projekta iesnieguma iesniegšanai? |
| Atbilde uz 79.jautājumu:Jā, ir konsultāciju uzņēmumi, kas nodarbojas ar investīciju (tajā skaitā ES fondu investīciju) piesaistīšanu komersantiem, un kas var sagatavot arī šajā SAMP atlases nolikumā prasīto dokumentāciju. Pēc šādu konsultāciju uzņēmumu kontaktpersonām iespējams vērsties Latvijas investīciju un attīstības aģentūrā (LIAA). |
| 80.jautājums:Vai palīdzību ar dokumentu sagatavošanu projekta iesnieguma iesniegšanai var lūgt CFLA? |
| Atbilde uz 80.jautājumu:Nē, CFLA pilda sadarbības iestādes funkcijas (ar atbildīgajām jomu ministrijām, vadošo iestādi (Finanšu ministriju) un klientiem (projektu iesniegumu iesniedzējiem, projektu īstenotājiem)), veicot projektu iesniegumu atlases, vērtēšanas, ieviešanas uzraudzības un pēcuzraudzības procesus. Atlases procesu nodrošināšanas laikā CFLA sniedz atbildes uz potenciālo projektu iesniegumu iesniedzēju jautājumiem par ar projekta iesnieguma sastādīšanu un konsultē, ja nepieciešams, bet dokumentu aizpildīšanu veic pats projekta iesniedzējs. |
|  |
|  |
| 82.jautājums:Uzņēmuma gada pārskata periods ir no 1. septembra līdz 31. jūlijam - vai šādā gadījumā projekta finansiālais pamatojums (PZA, naudas plūsma, bilance) ir jāsastāda pa kalendāriem gadiem vai arī to var sastādīt balstoties uz periodu no 1. septembra līdz 31. jūlijam (2017/2018 utt.)? |
| Atbilde uz 82.jautājumu:Jā, projekta finansiālā pamatojuma izstrādei var izmantot pārskata periodu par jebkuriem 12 mēnešiem atbilstoši uzņēmuma gada pārskata periodam, piemēram, par periodu no 1.augusta līdz 31.jūlijam (2017/2018 utt.). |
| 83.jautājums:Vēlamies nomāt ražošanas telpas, kuras projekta ietvaros rekonstruēsim un pielāgosim apstrādes nozares uzņēmumu vajadzībām. Telpas šobrīd pieder uzņēmumam, kuram ir uzsākts tiesiskās aizsardzības process (TAP), taču vadība uzsver, ka TAP plānu īstenos un norēķināsies ar kreditoriem. Vai šādā situācijā mēs varam slēgt līgumu ar reģistrāciju zemesgrāmatā, ja TAP plānā nav paredzēti ierobežojumi saistībā ar šīs ēkas iznomāšanu? |
| Atbilde uz 83.jautājumu:Atbilstoši MK noteikumu Nr.612 13.punktam projekta iesniedzējam ir īpašuma vai valdījuma tiesības vai ilgtermiņa nomas vai apbūves tiesības uz nekustamo īpašumu, tai skaitā zemi, kurā veic investīcijas. Īpašuma tiesības apliecina ieraksts zemesgrāmatā par projekta iesniedzēja īpašuma tiesībām vai zemesgrāmatā reģistrēts projekta iesniedzēja noslēgts nekustamā īpašuma pirkuma līgums ar nogaidu tiesību, bet ilgtermiņa nomas vai apbūves tiesības – zemesgrāmatā reģistrētas projekta iesniedzēja ilgtermiņa nomas vai apbūves tiesības vismaz 10 gadus pēc noslēguma maksājuma veikšanas.Līdz ar to secināms, ka situācija, kad telpu īpašniekam ir uzsākts tiesiskās aizsardzības process, pati par sevi nenozīmē, ka minētās telpas nav iespējams pārbūvēt, saņemot līdzfinansējumu no SAMP 3115 plānotajiem ES fondu līdzekļiem. Ja nomas tiesības joprojām ir iespējams nostiprināt zemesgrāmatā, tas būs pietiekami, lai pretendētu uz ēkas rekonstrukcijai plānoto līdzfinansējumu. Tomēr šo faktoru svarīgi aprakstīt projekta īstenošanas risku analīzes sadaļās projekta iesnieguma veidlapā un biznesa plānā, paredzot arī iespējamo riska ietekmi uz projekta īstenošanu, novēršanas pasākumus un citus aspektus atbilstoši projekta iesnieguma un biznesa plāna veidlapas aizpildīšanas metodikai. |
| 84.jautājums:Vai ir iespēja projektā iekļaut un rekonstruēt daļu no ēkas – 3,800 m2, ja aptuveni 14% no kopējās platības - 4,400 m2, ir iznomāti mazumtirdzniecības veikalam?  |
| Atbilde uz 84.jautājumu:MK noteikumu 18.punkts cita starpā paredz, ka: “finansējumu piešķir vienas vai vairāku ēku būvniecībai, pārbūvei vai atjaunošanai, kas saistīta ar ražošanas ēku izveidi /../”. Līdz ar to nav pieļaujams, ka no projekta attiecināmajām izmaksām tiktu plānoti būvdarbi mazumtirdzniecības saimnieciskās darbības nozarei. Līdz ar to iespēja projektā iekļaut un rekonstruēt daļu no ēkas, ko iznomā mazumtirdzniecības veikalam, ir tikai tādā gadījumā, ja šo ēkas daļu iesniedzējs plāno finansēt no neattiecināmajām izmaksām.Vienlaikus vēršam uzmanību, ka Rīgas plānošanas reģionā uz līdzfinansējumu var pretendēt tikai tādā gadījumā, ja pēc ražošanas ēkas nodošanas ekspluatācijā jaunuzcelto, pārbūvēto vai atjaunoto ēkas platību 100 % apmērā iznomās tikai apstrādes rūpniecības augstas pievienotās vērtības nozares sīkajiem (mikro), mazajiem vai vidējiem komersantiem vai pats finansējuma saņēmējs ir sīkais (mikro), mazais vai vidējais komersants, kas ēkā veiks saimniecisko darbību apstrādes rūpniecības augstas pievienotās vērtības nozarēs. |
| 85.jautājums:Projektu iesniegumu vērtēšanas kvalitātes kritērijs Nr.6 “Projekta papildinātība ar citiem investīciju projektiem” nosaka, ka “Plānotās darbības ir papildinošas projektu līmenī ar darbības programmas “Izaugsme un nodarbinātība” 3.3.1.specifisko atbalsta mērķi “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” vai 5.6.2.specifisko atbalsta mērķi “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” vai citām investīcijām no publiskiem resursiem – 15”.Lūdzam sniegt skaidrojumu, kādos gadījumos specifisko atbalsta mērķu 3.3.1. vai 5.6.2. īstenošanā esošs projekts vai projekta iesniegums tiks vērtēts kā papildinošs SAMP 3.1.1.5. 2.kārtas projekta iesniegumam un par to tiks piešķirti 15 punkti. Piemēram, ja SAMP 3.1.1.5.projekta iesnieguma aktivitātes plānotas teritorijā, kas tieši nerobežojas ar SAM 3.3.1. vai 5.6.2. projekta īstenošanas teritoriju vai pat tā ir izvietojusies vairāku km attālumā, bet SAM 3.3.1. vai 5.6.2. projektu ietvaros izveidotā transporta infrastruktūra tiks izmantota konkrētā komersanta preču, saražotās produkcijas, izejmateriālu u.tml. pārvadāšanai.  |
| Atbilde uz 85.jautājumu:Skaidrojam, ka projektu iesniegumu vērtēšanas kritērijā Nr.6 “Projekta papildinātība ar citiem investīciju projektiem” 15 punkti tiks piešķirti, ja projektā plānotās darbības ir papildinošas projektu līmenī ar 3.3.1.specifisko atbalsta mērķi “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” (turpmāk – SAM 3.3.1.) vai 5.6.2 specifisko atbalsta mērķi “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” (turpmāk – SAM 5.6.2.). Šajā gadījumā iespējami varianti:1. projekta iesniedzēja plānotā darbības teritorija tieši robežojas ar SAM 3.3.1. vai SAM 5.6.2. projekta ietvaros izbūvēto publisko infrastruktūru vai projekta iesniedzējs ir ieguvis nomas tiesības uz SAM 5.6.2. projekta ietvaros izveidoto infrastruktūru (ēku),
2. projekta iesniedzējs ir SAM 3.3.1. vai SAM 5.6.2. projekta sadarbības partneris,
3. projekta iesniedzējs nodrošina SAM 3.3.1. vai SAM 5.6.2. projekta iznākuma rādītāju sasniegšanu, t.i., ir sniedzis apliecinājumu par interesi.
 |
| 86.jautājums:Kuros gadījumos var pretendēt uz papildus punktiem par zaļo iepirkumu?Piemēram, ja ražošanas ēkai paredzēts: 1. Jumta konstrukcija korē ar caurspīdīgu jumta materiālu, kas nodrošina dienas gaismu un ar papildus atvēršanas mehānismiem arī dabīgo ventilāciju, kas samazina vajadzību pēc mākslīgā apgaismojuma un elektroenerģijas patēriņu uz apgaismojuma un piespiedu ventilācijas izveidi.
2. LED apgaisme ražošanas ēkā un teritorijā (elektroenerģijas samazināšana).
3. Vietās, kur pieļaujams, apgaismojumam tiek pievienoti gaismas un kustības sensori, kas samazina elektroenerģijas patēriņu.
4. Darbinieku telpās (ģērbtuves, tualetes, dušas) ir ierīces ūdens patēriņa samazināšanai - speciāli ūdens krāni un santehnika,  LED apgaismojums ar gaismas un kustību sensoriem.
5. Ēka sadalīta zonās ar attiecīgiem temperatūras režīmiem, lai mazinātu siltumenerģijas patēriņu. Tā kā vairāki procesi ir automatizēti, tad darbiniekiem izveido vadības posteņus. Lai vienkāršāk to paskaidrotu, tas, piemēram, varētu būt siltināts jūras konteiners, kur izvietoti monitori un vadība iekārtām.

 Vai šis būs pietiekoši, lai pretendētu uz papildus punktiem par zaļo iepirkumu? |
| Atbilde uz 86.jautājumu:Saskaņā ar MK noteikumu Nr.612 23.punktā minētajiem nosacījumiem atbalstāma ir vides prasību integrācija būvdarbu iepirkumos - “zaļais iepirkums”.Ja projekta iesniedzējs plāno saņemt papildus punktus atbilstoši kvalitātes kritērija Nr.8.“Horizontālais princips “Ilgtspējīga attīstība” apakškritērijam Nr.8.2. “Iepirkuma konkursa nolikumā, atlases un vērtēšanas kritērijos tiks piemērots zaļais iepirkums vismaz 30% apmērā no projekta izmaksām”, tad projekta iesnieguma 3.3.punktā “Saskaņa ar horizontālo principu “Ilgtspējīga attīstība” apraksts” ir jāsniedz informācija par tām preču un pakalpojumu grupām, kurām projektā plānots piemērot zaļo iepirkumu, t.sk. tās jāsalīdzina ar pieejamiem Eiropas Komisijas izstrādātajiem zaļā iepirkuma kritērijiem (pieejami: <http://ec.europa.eu/environment/gpp/eu_gpp_criteria_en.htm>). Ja kritēriji konkrētajai preču un pakalpojumu grupai nav pieejami, var izvēlēties līdzīgu preču/pakalpojumu kritērijus. Kā arī jānorāda, par kādu summu tiks īstenoti iepirkumi, kuros tiks piemērots zaļais iepirkums un projekta iesnieguma 3.4.punktā “Projektā plānotie horizontālā principa “Ilgtspējīga attīstība” ieviešanai sasniedzamie rādītāji” ir jānorāda rādītājs “Zaļais iepirkums vai zaļais publiskais iepirkums” un tā sasniedzamā vērtība. Vienlaikus zaļā iepirkuma principu piemērošana jāpamato ar pamatojošiem dokumentiem – tehniskajām specifikācijām (ja ir izstrādātas un apstiprinātas), kas ir jāpievieno projekta iesnieguma pielikumā. T.i., tehniskajās specifikācijās ir jābūt iekļautām prasībām (kritērijiem un nosacījumiem) zaļajam iepirkumam. Jūsu jautājumā norādītie pasākumi ir energoresursus taupoši, tāpēc būtu atzīstami par “zaļiem”. Vienlaikus vēršam uzmanību, ka zaļā iepirkuma kritēriji ir jāiekļauj jau būvniecības dokumentācijā un iepirkumā. Apakškritērijā papildus punkti tiek saņemti, ja zaļais iepirkums paredzēts vismaz 30% apmērā no projekta kopējām izmaksām. Līdz ar to, ja norādītie kritēriji/pazīmes ir atbilstoši Eiropas Komisijas izstrādātajiem zaļā iepirkuma kritērijiem un zaļais iepirkums paredzēts vismaz 30% apmērā no projekta kopējām izmaksām, tad kvalitātes apakškritērijā Nr.8.2. projekta iesniedzējs var pretendēt uz papildus punktiem. Papildus materiāli par zaļo iepirkumu pieejami: <http://www.varam.gov.lv/lat/darbibas_veidi/zalais_publiskais_iepirkums/>; <http://www.varam.gov.lv/lat/darbibas_veidi/zalais_publiskais_iepirkums/?doc=22769>. |
| 87.jautājums:Vēlos noskaidrot, vai pielikumā esošā bankas garantijas vēstule būs atbilstoša SAMP 3.1.1.5. projektu iesniegumu konkursa 2.kārtas atlases nolikuma prasībām, lai vērtēšanas kritērijos iegūtu papildus punktus? |
| Atbilde uz 87.jautājumu:Ņemot vērā, ka CFLA ir saņēmusi vairākus jautājumus saistībā ar MK noteikumu Nr.612 25.punktā minēto garantijas vēstuli, tā ir izstrādājusi ieteicamo garantijas vēstules formu, kas pieejama CFLA mājaslapas konkrētā pasākuma (<https://cfla.gov.lv/lv/es-fondi-2014-2020/izsludinatas-atlases/3-1-1-5-k-2>) sadaļā “Palīgmateriāli”. Garantijas vēstules formā ir iekrāsotas būtiskākās vietas, kas noteikti ir jāiekļauj garantijas vēstulē. Lūdzam patstāvīgi salīdzināt ieteicamo garantijas vēstules formu ar Jūsu sagatavoto, lai konstatētu, vai tā ir atbilstoši izstrādāta. |
| 88.jautājums:4.pielikumā projektu iesniegumu atlases nolikumam “PROJEKTU IESNIEGUMU VĒRTĒŠANAS KRITĒRIJI” ir norādīts, ka maksimālais iegūstamo punktu skaits Reģionos ir 160 un Rīgas plānošanas reģionā – 210.Saskaitot maksimālo punktu skaitu katrā no 8.kritērijiem, Reģionos sanāk maksimāli 154 punkti, bet Rīgas reģionam 204 punkti, līdz ar to jautājums, vai atlases nolikuma 4 pielikumā nav kļūda? |
| Atbilde uz 88.jautājumu:Atlases nolikuma 4.pielikumā “Projektu iesniegumu vērtēšanas kritēriji” maksimālais iegūstamo punktu skaits ir norādīts korekti, ņemot vērā, ka 8.kvalitātes kritērijā “Horizontālais princips “Ilgtspējīga attīstība”” punktus piešķir par atbilstību katram apakškritērijam (t.i., apakškritērijā Nr.8.1. maksimāli saņemamais punktu skaits ir 4 punkti, apakškritērijā Nr.8.2. – 4 punkti un apakškritērijā Nr.8.3. – 2 punkti), līdz ar to maksimālais punktu skaits, ko šajā kritērijā var saņemt, ir 10 punkti (4+4+2).Attiecīgi, saskaitot visus maksimāli iegūstamos punktus SAMP 3.1.1.5. kvalitātes kritērijos, reģionos tie ir 160 punkti, Rīgas plānošanas reģionā (izņemot Rīgas pilsētu) – 210 punkti. |
| 89.jautājums:Vai nekustāma īpašuma attīstītājs var izīrēt telpas visiem uzņēmumiem, kas darbojas NACE c sadaļas nozarēs, vai arī ir izņēmumi? Piemēram, vai viņš var izīrēt šo nekustāmo īpašumu spirta vai alkoholisku dzērienu ražošanas uzņēmumam? |
| Atbilde uz 89.jautājumu:Atbilstoši MK noteikumu Nr.612 4.punktam SAMP 2.kārtas mērķa grupa ir sīkie (mikro), mazie un vidējie komersanti, kas veic saimniecisko darbību apstrādes rūpniecības nozarēs (saskaņā ar NACE 2. red. C sadaļu “Apstrādes rūpniecība”) vai informācijas un komunikāciju tehnoloģiju nozarē. Savukārt, nozares, kam netiek sniegts atbalsts ir definētas MK noteikumu 16.punktā, kur cita starpā 16.5.apakšpunktā norādīts, ka atbalsts netiek sniegts alkoholisko dzērienu ražošanai, izņemot patstāvīgajām mazajām alus darītavām, kas savu statusu ieguvušas atbilstoši Ministru kabineta 2005. gada 13. decembra noteikumiem Nr. 956 “Kārtība, kādā piešķirams patstāvīgas mazās alus darītavas statuss un piemērojama akcīzes nodokļa likme patstāvīgo mazo alus darītavu saražotajam alum”. Līdz ar to secināms, ka izīrēt nekustamo īpašumu, kam projekta iesniegumā būs plānots līdzfinansējuma atbalsts, spirta vai alkoholisku dzērienu ražošanas uzņēmumam, kas vienlaikus neatbilst patstāvīgās mazās alus darītavas statusam atbilstoši Ministru kabineta 2005. gada 13. decembra noteikumiem Nr. 956 "Kārtība, kādā piešķirams patstāvīgas mazās alus darītavas statuss un piemērojama akcīzes nodokļa likme patstāvīgo mazo alus darītavu saražotajam alum" nav iespējams. |
| 90.jautājums:Ja projekta iesniegumā nav norādīts, ka nekustamo īpašumu, kam projekta iesniegumā būs plānots līdzfinansējuma atbalsts, plānots izīrēt tieši alkoholisku dzērienu ražotājam, jo vēl nav zināms, kam tas tiktu izīrēts, un tiktu izmantoti tikai projekta iesniedzēja līdzekļi (projekta iesniedzējs ir nekustāma īpašuma attīstītājs) plus CFLA atbalsts, tad sanāk viņš var pieteikties atbalstam? |
| Atbilde uz 90.jautājumu:Jā, šādā situācijā iespējams pieteikties atbalstam, tomēr jāņem vērā, ka projekta iesniegums, kur iznomātājs nezina savus potenciālos nomniekus, nebūs konkurētspējīgs kvalitātes kritērija Nr.3 “Telpu izmantošana pēc projekta noslēguma maksājuma veikšanas” (nav izslēdzošs) kontekstā. |
| 91.jautājums:Kas notiks, ja projekta iesniedzējs pēc projekta realizācijas tomēr izīrēs nekustamo īpašumu, kam piešķirts līdzfinansējums, alkohola ražotājam (izslēgtā nozare)? |
| Atbilde uz 91.jautājumu:Ja ar “pēc projekta realizācijas” šeit domāts - “pēc ēkas uzcelšanas un gala maksājuma no CFLA saņemšanas”, t.i., projekta pēcuzraudzības laikā, tad nē – pēcuzraudzības laikā ēkā nedrīkst darboties uzņēmumi izslēgtajās nozarēs. Ja šāda darbība tiks konstatēta, pastāv iespēja, ka tiek atprasīti iegūtie ERAF līdzfinansējuma līdzekļi (skat. MK noteikumu Nr.612 40.punktu). |
| 92.jautājums:Vai nomnieks arī skaitās ka atbalsta saņēmējs? |
| Atbilde uz 92.jautājumu:Nē, finansējuma saņēmējs (jeb valsts atbalsta saņēmējs) šajā gadījumā ir projekta iesnieguma iesniedzējs – tātad, nekustamā īpašuma attīstītājs/iznomātājs. |
| 93.jautājums:Vai jau projekta pieteikuma laikā ir jābūt atrastam potenciālajam nomniekam? |
| Atbilde uz 93.jautājumu:Šāda prasība nav obligāta, tomēr, ja projekta sagatavošanas laikā ir apzināti potenciālie nomnieki, tas var dot konkurētspējīgākas priekšrocības kvalitātes kritērija Nr.3 “Telpu izmantošana pēc projekta noslēguma maksājuma veikšanas” (nav izslēdzošs) kontekstā. |
| 94.jautājums:Vai pareizi saprotam, ka, lai saņemtu bankas garantiju 4% apmērā no ERAF, mums bankai jāiemaksā 4% no ERAF nevis viss plānotais ERAF finansējums? |
| Atbilde uz 94.jautājumu:Jā, bankas garantijas summai ir jāsastāda 4% no līdzfinansējuma, tātad plānotās ERAF daļas. |
| 95.jautājums:Kam ir jāsasniedz iznākuma rādītājs - jauna pilnas slodzes darba vieta - projekta iesniedzējam vai projekta iesniedzēja nomniekam, vai arī darba vietas var radīt gan viens, gan otrs? |
| Atbilde uz 95.jautājumu:Gadījumā, kad projektu plāno īstenot ražošanas ēkas iznomātājs, jaunizveidotās darbavietas ir jārada nomniekam, savukārt iznomātājam ir jānodrošina kontrole, ka nomnieki izveido un projekta īstenošanas un pēcuzraudzības laikā saglabā minētās jaunizveidotās darbavietas. |
| 96.jautājums:Vai projekta ietvaros atjaunoto ražošanas ēku būs iespējams iznomāt saistītajām personām? |
| Atbilde uz 96.jautājumu:SAMP 3.1.1.5 ietvaros (t.sk. MK noteikumi un saistošie vērtēšanas kritēriji) nenosaka ierobežojumu attiecībā uz nomnieku izvēli šādā aspektā. Līdz ar to secināms, ka jā - projekta ietvaros atjaunoto ražošanas ēku ir iespējams iznomāt arī projekta iesnieguma iesniedzēja saistītajiem komersantiem, ja to darbība saistīta ar MK noteikumu Nr.612 4.punktā noteiktajām nozarēm. Papildus vēršam uzmanību, ka komersants ir tiesīgs iznomāt ražošanas telpas tikai MVK un tikai gadījumā, ja nomas maksa atbilst šī veida pakalpojuma vidējai tirgus cenai. Saskaņā ar MK noteikumu Nr.612 18.8.apakšpunktu jaunuzceltā, pārbūvētā vai atjaunotā ražošanas ēka nevar tikt iznomāta lielo komersantu un ar to saistīto uzņēmumu vajadzībām (jo tie nav uzskatāmi par MVK). |
| 97.jautājums:Atlases nolikumā, MKN un vērtēšanas kritērijos gan neko tādu nemanījām, bet, vai projekts tiek uzskatīts par mazāk vērtīgu, ja tas tiek iesniegts par ievērojami mazāku summu, nekā maksimāli attiecināmais finansējums, piem., projekta attiecināmās izmaksas ir 150 000 EUR? |
| Atbilde uz 97.jautājumu:Nē, šādā griezumā projektu iesniegumi netiks vērtēti. Svarīga ir projekta iesnieguma kopējā atbilstība vērtēšanas kritērijiem, kā arī kvalitātes kritērijos iegūtais punktu skaits. Ar informāciju par projektu iesniegumu ranžēšanu atbilstoši to vērtējumam var iepazīties SAMP 3.1.1.5 atlases nolikuma 23.punktā: <https://cfla.gov.lv/lv/es-fondi-2014-2020/izsludinatas-atlases/3-1-1-5-k-2>. |
| 98.jautājums:Lai iegūtu maksimālo punktu skaitu, tiek veicināta aktīva sadarbība ar banku, līdz ar to ir nepieciešams zināt, kā tiek nodrošināta faktiskā līdzfinansējuma izmaksa? Vai sākumā uzņēmums īsteno projektu par aizņēmuma aizdevuma līdzekļiem, un pēc tam tiek atgrieza publiskā finansējuma daļa, vai arī ir iespējams jau tagad atvērt darījuma kontu un, kad būvnieks izrakstīs rēķinu, uzņēmums sagatavo KP VIS maksājuma pieprasījumu un, balstoties uz to, ieskaitīs savu daļu un CFLA savu? |
| Atbilde uz 98.jautājumu:Faktiskā līdzfinansējuma izmaksa notiek pēc projekta iesniedzēja iesniegta un no CFLA puses apstiprināta maksājuma pieprasījuma projekta iesviešanas laikā. Maksājumu pieprasījumu skaits nav ierobežots, tāpēc finansējuma saņēmējam ir tiesības iesniegt vairākus maksājuma pieprasījumus, tiklīdz nepieciešams nodrošināt pietiekošu projekta īstenošanas finanšu plūsmu.Vienlaikus vēršam uzmanību, ka atbilstoši MK noteikumu Nr.612 “Darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.5. pasākuma “Atbalsts ieguldījumiem ražošanas telpu un infrastruktūras izveidei vai rekonstrukcijai” (turpmāk - SAMP) otrās projektu iesniegumu atlases kārtas īstenošanas noteikumi” 34.-37.punktiem:34. Projekta īstenošanas laikā finansējuma saņēmējs var saņemt avansa maksājumu saskaņā ar normatīvajiem aktiem par kārtību, kādā plāno valsts budžeta līdzekļus Eiropas Savienības struktūrfondu un Kohēzijas fonda projektu īstenošanai un veic maksājumus 2014.–2020. gada plānošanas periodā, kas nepārsniedz 45 % no projektam piešķirtā ERAF finansējuma.35. Finansējuma saņēmējam ir pieejams avansa maksājums, ja finansējuma saņēmējs ir atvēris kontu Valsts kasē vai darījumu kontu Latvijas Republikā reģistrētā kredītiestādē, vai kontu Latvijas Republikā reģistrētā kredītiestādē un iesniedzis bankas garantiju par avansa summu.36. Lai saņemtu avansa maksājumu, finansējuma saņēmējs iesniedz sadarbības iestādē avansa pieprasījumu un plānotā avansa apmēra pamatojumu.37. Sadarbības iestāde, veicot avansa un starpposma maksājumus, ievēro nosacījumu, ka to kopsumma nepārsniedz 75 % no projektam piešķirtā ERAF finansējuma. |
| 99.jautājums:Kādā formā iesniedzama bankas garantija SAMP 3.1.1.5. 2.kārtā - pa e-pastu elektroniski parakstīta vai papīra formā oriģināls, vai skanēta kopija? |
| Atbilde uz 99.jautājumu:MK noteikumu Nr.612 25.punktā minēto pirmā pieprasījuma līguma izpildes garantijas vēstuli jāiesniedz vienā no sekojošiem veidiem:a) iesniedzot Centrālajā finanšu un līgumu aģentūrā garantijas vēstules oriģinālu,b) projekta iesnieguma pielikumā pievienojot garantijas vēstuli elektroniska dokumenta formātā, kas satur drošu elektronisko parakstu un laika zīmogu.Ja plānojat iesniegt garantijas vēstules oriģinālu, lūgums skanētā formātā to pievienot pie projekta iesnieguma, pievienojot KP VIS sadaļā “Citi pielikumi”. |
| 100.jautājums:Attiecināmās izmaksās vēlamies ietvert būvniecības autoruzraudzības izmaksas. Vai pieļaujams neveikt cenu aptauju saskaņā ar MK 104.noteikumu 15.3 punktu, jo autoruzraudzību tiesīgs veikt tikai būvprojekta autors? |
| Atbilde uz 100.jautājumu:Saskaņā ar Ministru kabineta 2014.gada 14.augusta noteikumu Nr.500 “Vispārīgie būvnoteikumi” (turpmāk – MK noteikumi Nr.500) (<https://likumi.lv/ta/id/269069#p105>) 39.punktu, līgumā par būvprojekta izstrādi iekļaujami autoruzraudzības veikšanas pamatnosacījumi, ja būvprojekts tiek izstrādāts šo noteikumu [105.punktā](https://likumi.lv/ta/id/269069#p105) minētajām būvēm. Tas nozīmē, ka jau sākotnēji jāplāno, vai ēkas izbūvei/pārbūvei būs nepieciešama autoruzraudzība, un ja tā, tad līgumā par projektēšanu iekļauj tam nosacījumus. Līdz ar to, korekti būtu, ja projektēšana un autoruzraudzība šādā gadījumā tiek iepirkta kopā, lai izvairītos no iepirkuma sadalījuma, un šādā gadījumā jums cenu aptauja autoruzraudzībai faktiski tiek veikta kopā ar projektēšanas cenu aptauju. Vienlaikus vēršam uzmanību, ka MK noteikumu Nr.500 103., 109. un 110.punktos ir paredzēti papildus gadījumi autoruzraudzības pakalpojuma saņemšanas kārtībai:* 103. Ja būvprojektu minimālā sastāvā un būvprojektu neizstrādā viena un tā pati persona, autoruzraudzību būvdarbu laikā veic tas būvkomersants vai būvspeciālists, kurš ir izstrādājis būvprojektu, ja ar būvniecības ierosinātāju noslēgtajā līgumā par būvprojekta izstrādi nav noteikts citādi;
* 109. Ja šo noteikumu [33. punktā](https://likumi.lv/ta/id/269069#p33) minētais būvprojekta izstrādātājs atteicies no autoruzraudzības veikšanas vai izbeigusies tā tiesībspēja, būvniecības ierosinātājs var slēgt līgumu ar citu atbilstošas jomas būvspeciālistu vai komersantu, kas nodarbina atbilstošas jomas būvspeciālistu.
* 110. Ja šo noteikumu [32.](https://likumi.lv/ta/id/269069#p32)vai [34. punktā](https://likumi.lv/ta/id/269069#p34) minētais būvprojekta izstrādātājs (būvkomersants) atteicies no autoruzraudzības veikšanas vai izbeigusies tā tiesībspēja, būvniecības ierosinātājs var slēgt līgumu ar būvspeciālistu, kas bija norīkots veikt attiecīgos pienākumus būves projektēšanas procesā.

Tātad, cits būvspeciālists vai būvkomersants var veikt autoruzraudzību tajos gadījumos, ja:1. tas atrunāts projektēšanas līgumā, ka visas autortiesības nodod pasūtītajam un tas var rīkoties pēc saviem ieskatiem tālāk;
2. ja pats projekta autors atsakās;
3. citi apstākļi, kā piemēram, būvkomersants likvidēts utml.
 |
| 101.jautājums:Vai projekta pieteikuma pielikumu parakstīšana ir jāveic katram dokumentam atsevišķi ar elektronisko parakstu un jāpievieno pieteikumam KP VIS vai arī pieteikuma iesniegšana ar reģistrāciju KP VIS nozīmē, ka visi pievienotie dokumenti tiek uzskatīti par parakstītiem? |
| Atbilde uz 101.jautājumu:Dokumentu parakstīšanas veids ir atkarīgs no tā, kam KP VIS ir piešķirtas apstiprināšanas un iesniegšanas tiesības. T.i., ja apstiprināšanas un iesniegšanas tiesības ir piešķirtas uzņēmuma paraksttiesīgajai personai, tad nav nepieciešams parakstīt katru dokumentu atsevišķi, bet, ja apstiprināšanas un iesniegšanas tiesības ir deleģētas personai, kas nav uzņēmuma paraksttiesīgā persona, tad uzņēmuma paraksttiesīgajai personai ir jāparaksta katrs dokuments atsevišķi.Neatkarīgi no tā, kam ir piešķirtas apstiprināšanas un iesniegšanas tiesības, citu iestāžu dokumenti, MVK deklarācija un *de minimis* atbalsta uzskaites veidlapa jebkurā gadījumā ir jāparaksta atsevišķi, t.i., katrai no tām ir jābūt pievienotām elektroniska dokumenta formātā, kas satur drošu elektronisko parakstu un laika zīmogu, vai papīra formātā - parakstītām ar roku un ieskanētām\*. \*Izņēmums ir bankas garantijas vēstule – šo dokumentu nevar iesniegt skanētā veidā, t.i., tai ir jābūt pievienotai KP VIS elektroniska dokumenta formātā, kas satur drošu elektronisko parakstu un laika zīmogu, vai Centrālajā finanšu un līgumu aģentūrā jāiesniedz garantijas vēstules oriģināls. |
| 102.jautājums:Vai situācijā, kad noslēgtajā aizdevuma līgumā ir izvirzīti nosacījumi, ko plānots izpildīt tikai pēc projekta apstiprināšanas, CFLA uzskatīs, ka tiek nodrošināta augstākā projekta gatavības pakāpe (prezumējot, ka arī pārējie šī kritērija apakšpunkti par iepirkuma gatavību un būvniecības dokumentāciju ir izpildīti)? |
| Atbilde uz 102.jautājumu:Jā, ja aizdevuma līgumā noteiktie faktiski veicamie nosacījumi ir iespējami tikai pēc projekta apstiprināšanas, vērtējot projekta iesniegumu atbilstoši situācijai un iesniedzēja reālajām iespējām noteiktā laika rāmī, šāds aizdevuma līgums tiktu uzskatīts par atbilstošu, lai varētu piešķirt augstāko punktu skaitu kvalitātes kritērijā Nr.5.Vienlaikus vēršam uzmanību, ja uzņēmums plāno saņemt finanšu instrumenta “Altum” garantiju, ir jāņem vērā Ministru kabineta 2018.gada 25.septembra noteikumu Nr.612 “Darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.5. pasākuma “Atbalsts ieguldījumiem ražošanas telpu un infrastruktūras izveidei vai rekonstrukcijai” (turpmāk - SAMP) otrās projektu iesniegumu atlases kārtas īstenošanas noteikumi” 51.-53.punktos noteikto, ka:(51.) Atbalstu, kas pasākuma otrās projektu iesniegumu atlases kārtas ietvaros sniegts saskaņā ar Komisijas regulu Nr.  651/2014, var apvienot ar atbalstu vienām un tām pašām attiecināmajām izmaksām, kas sniegts citā valsts atbalsta programmā un projektā (tai skaitā var apvienot ar citā valsts atbalsta programmā vai projektā sniegto de minimis atbalstu), nepārsniedzot šajos noteikumos minēto maksimālo atbalsta intensitāti;(52.) Atbalstu, kas sniegts šo noteikumu ietvaros, var apvienot ar atbalstu, kas sniegts saskaņā ar Komisijas regulas Nr.  651/2014 21.pantu un kura izmaksas nav nosakāmas, ja netiek pārsniegta šajos noteikumos noteiktā maksimālā atbalsta summa un intensitāte;(53.) Ievērojot Komisijas regulas Nr. 1407/2013 5. panta 1. un 2. punktu, de minimis atbalstu drīkst apvienot ar citu de minimis atbalstu līdz regulas Nr.  1407/2013 3. panta 2. punktā noteiktajam attiecīgajam robežlielumam, kā arī drīkst apvienot ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs apvienošanas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā vai Eiropas Komisijas lēmumā. |
| 103.jautājums:MK noteikumu 18.2.apakšpunkts nosaka “Rīgas plānošanas reģionā vismaz 1000 m2 no ēkas atbilst laboratorijas telpu grupai saskaņā ar normatīvo aktu prasībām, kas regulē telpu grupu klasifikāciju”. Ja būvatļaujā norādītā laboratorija piemērota apstrādes rūpniecības uzņēmumam produkcijai ar APV un laboratorijas kods norādīts: 1271 , vai šāds kods SAMP 3.1.1.5. 2.kārtas ietvaros tiek akceptēts? Vai saskaņā ar Ministru kabineta 2018.gada 12.jūnija noteikumiem Nr.326 “Būvju klasifikācijas noteikumi” tikai un vienīgi laboratorijas telpu būvju klasifikācijas kods -1263 - tiek pieņemts? |
| Atbilde uz 103.jautājumu:Laboratorijas telpām jābūt neatrauti saistītām ar ražošanas telpām un nepieciešamām ražošanas telpās notiekošā procesa nodrošināšanai. MK noteikumu Nr.612 18.2.apakšpunkts nosaka, ka Rīgas plānošanas reģionā vismaz 1000 m2 no ēkas jāatbilst laboratorijas telpu grupai saskaņā ar normatīvo aktu prasībām, kas regulē telpu grupu klasifikāciju, kā arī jāveicina pētniecības un attīstības darbu veikšanu, vērtību ķēdes izveidi.Ņemot vērā to, ka prioritāri Rīgas plānošanas reģionā atbalsts tiek sniegts Augsto tehnoloģiju parka izveidei un to, ka laboratorijas telpām ir jābūt neatrauti saistītām ar ražošanas telpām un nepieciešamām ražošanas telpās notiekošā procesa nodrošināšanai, kā arī pamatojoties uz Ministru kabineta 2018.gada 12.jūnija noteikumu Nr.326 “Būvju klasifikācijas noteikumi” būvju klasifikācijas koda 1263 skaidrojuma sadaļā noteikto - “zinātniskās pētniecības laboratorijas”, norādām, ka telpu atbilstību laboratorijas telpu grupai tiks vērtēta atbilstoši kodam 1263 vai, ja ražošanas ēkā un attiecīgi zem būvju klasifikācijas koda 1251 ietilpst arī laboratorijas telpas, tad tās būtu attiecināmas.Ņemot vērā iepriekš minēto, būvju klasifikācijas kods 1271 “Lauksaimniecības nedzīvojamās ēkas; lauksaimniecības nedzīvojamās ēkas telpu grupa” netiks uzskatīts par atbilstošu SAMP 3.1.1.5. 2.kārtas ietvaros noteiktajām prasībām laboratorijas telpām. |
| 104.jautājums:Darbības programma paredz, ka tās ietvaros uzbūvētās telpas drīkst iznomāt maziem un vidējiem komersantiem (MVK). Iepriekš līdzīgā Latvijas Investīciju un attīstības aģentūras (LIAA) administrētajā darbības programmā “Uzņēmējdarbība un inovācijas” papildinājuma 2.3.2.2.2.apakšaktivitātē “Atbalsts ieguldījumiem ražošanas telpu izveidei vai rekonstrukcijai”, LIAA apstiprināja, ka MVK statusam jābūt nomas līguma noslēgšanas brīdī, bet projekta īstenošanas un uzraudzības perioda laikā uzņēmums var pieaugt un pārtapt par lielo uzņēmumu. Šāda situācija ir loģiska, jo daudzi uzņēmumi izvēlas nomāt ēkas to attīstībai, un kādā brīdī MVK statuss var mainīties uz lielā uzņēmuma statusu, un tam nevajadzētu apdraudēt uzņēmuma tiesības nomāt līdzšinējās telpas un attiecīgi projekta īstenošanu. Ņemot vērā iepriekš minēto, lūdzam apstiprināt, ka arī SAMP 3.1.1.5. 2.kārtas ietvaros MVK statuss uzņēmumam nepieciešams nomas līguma noslēgšanas brīdī, bet projekta īstenošanas un uzraudzības perioda laikā uzņēmums var pieaugt un pārtapt par lielo uzņēmumu, saglabājot nomas attiecības un izpildot programmas nosacījumus. |
| Atbilde uz 104.jautājumu:Jā, arī SAMP 3.1.1.5. 2.kārtas ietvaros komersantam/iem MVK statusam ir jāatbilst uz nomas līguma noslēgšanas brīdi, bet projekta īstenošanas un uzraudzības perioda laikā uzņēmums var pieaugt un pārtapt par lielo uzņēmumu, saglabājot nomas attiecības un izpildot programmas nosacījumus. |
| 105.jautājums:Par kvalitātes vērtēšanas kritēriju Nr. 5 “Projekta iesniegumā plānoto aktivitāšu gatavība uzsākšanai" – vai pareizi saprotu, ka saskaņā ar vērtēšanas kritēriju piemērošanas metodiku (Metodika) 20 punktus par augstu gatavības pakāpi (attiecībā uz būvdarbiem un iepirkumu, pieņemot, ka finansējuma sadaļa izpildās) saņemsim, ja kopā ar projekta iesniegumu sadarbības iestādē iesniegsim iepirkuma procedūras dokumentāciju un paziņojumu par lēmuma pieņemšanu, kas nosūtīts Iepirkumu uzraudzības birojam ne vēlāk kā līdz projekta iesniegšanas dienai?Tālāk šajā pašā Metodikas punktā ir teikts, ka CFLA sazināsies ar būvvaldi par iesniegtās būvatļaujas atbilstību un spēkā esamību. Šī Metodikas redakcija liek domāt, ka iepirkumam jābūt pabeigtam ne vēlāk kā “līdz projekta iesniegšanas dienai” (un tas jāpievieno projekta iesniegumam), bet pārējie dokumenti un nosacījumi, kas nepieciešami būvatļaujai, kur visi ietvertie projektēšanas un būvdarbu nosacījumi ir izpildīti un var uzsākt būvdarbus, var tikt izpildīti līdz brīdim, kad CFLA sazināsies ar būvvaldi (t.i., projekta vērtēšanas laikā). Lūdzu, sniegt skaidrojumu, vai korekti esmu interpretējusi Metodiku. |
| Atbilde uz 105.jautājumu:Skaidrojam, ka 20 punktus par augstu gatavības pakāpi var saņemt, ja kopā ar projekta iesniegumu sadarbības iestādē ir iesniegta iepirkuma procedūras dokumentācija un paziņojums par lēmuma pieņemšanu, kas nosūtīts Iepirkumu uzraudzības birojam ne vēlāk kā līdz projekta iesniegšanas dienai, tām vērtēšanas darbībām, kas nav iekļautas būvatļaujas saņemšanas nosacījumos – t.i., citām būvniecības darbībām attiecībā uz būvdarbiem. Tātad, ir veiktas visu projekta ietvaros paredzēto attiecināmo būvniecības darbu (attiecas tikai uz tādiem būvniecības darbiem, kas nav ietverti būvatļaujā) iepirkuma procedūras un noskaidroti iepirkuma uzvarētāji, ko apliecina:* sadarbības iestādē iesniegta iepirkuma procedūras dokumentācija, t.sk. lēmums par iepirkuma procedūras uzvarētāju pieņemts ne vēlāk kā līdz projekta iesniegšanas dienai;
* paziņojums par lēmuma pieņemšanu nosūtīts Iepirkumu uzraudzības birojam (turpmāk – IUB) ne vēlāk kā līdz projekta iesniegšanas dienai un publicēts IUB ne vēlāk kā piecu darba dienu laikā no lēmuma pieņemšanas dienas;
* ja kopējā projekta ietvaros plānoto būvniecības darbu paredzamā līgumcena ir zemāka par iepirkuma procedūras veikšanai noteikto slieksni, tad jānodrošina tirgus aptauju apliecinoši dokumentēti pierādījumi un projekta iesniedzēja pamatojums piegādātāja/pasūtījuma izpildītāja izvēlei. Ja ir iesniegta tirgus aptauju apliecinoša dokumentācija, bet nav iesniegts paskaidrojums par piegādātāja/pasūtījuma izpildītāja izvēles pamatojumu, piešķir zemāku punktu skaitu.

Vienlaikus, lai saņemtu 20 punktus par augstu gatavības pakāpi:* projekta iesniegumam ir jābūt pievienotiem dokumentiem, kas apliecina, ka visi būvatļaujā ietvertie projektēšanas un būvdarbu nosacījumi ir izpildīti un var uzsākt būvdarbus, par ko liecina attiecīga norāde būvatļaujā. Par iesniegtās būvatļaujas atbilstību un spēkā esamību pārliecinās, sazinoties ar attiecīgo būvvaldi;
* ir jābūt noslēgtam aizdevuma līgumam ar  Eiropas Ekonomikas zonā reģistrētu kredītiestādi vai *Altum* par projekta īstenošanai nepieciešamā finansējuma piesaisti un ir izpildīti visi kredītiestādes vai *Altum*  izvirzītie nosacījumi, lai saņemtu kredītu.

Ja nav nepieciešams aizdevums projekta īstenošanai, kritērijā maksimālo punktu skaitu var piešķirt arī tad, ja kopā ar projekta iesniegumu ir iesniegti šādi dokumenti (viens no variantiem, t.i., a, b vai c):* līgums, kas noslēgts ar saistīto personu par projekta īstenošanai nepieciešamā finansējuma nodrošināšanu, ja saistītās personas pēdējā noslēgtajā gada pārskatā norādītais pašu kapitāls veido vismaz 100 % no projekta kopējām izmaksām;
* projekta iesniedzēja valdes lēmums par projekta īstenošanai nepieciešamā finansējuma nodrošināšanu no pašu līdzekļiem, ja projekta iesniedzēja pēdējā noslēgtajā gada pārskatā norādītais pašu kapitāls veido vismaz 100 % no projekta kopējām izmaksām;
* līgums, kas noslēgts ar saistīto personu par projekta īstenošanai nepieciešamā finansējuma daļēju (1-99%) nodrošināšanu, ja saistītās personas pēdējā noslēgtajā gada pārskatā norādītais pašu kapitāls veido vismaz attiecīgu proporcionālu daļu (1-99%) no projekta kopējām izmaksām  (pašu kapitāls nedrīkst būt mazāks par līgumā norādīto finansējuma daļu), un projekta iesniedzēja valdes lēmums par projekta īstenošanai nepieciešamā finansējuma daļēju (1-99%)  nodrošināšanu no pašu līdzekļiem, ja projekta iesniedzēja pēdējā noslēgtajā gada pārskatā norādītais pašu kapitāls veido vismaz attiecīgu proporcionālu daļu (1-99%) no projekta kopējām izmaksām (pašu kapitāls nedrīkst būt mazāks par līgumā norādīto finansējuma daļu), tādējādi kopā nodrošinot projekta īstenošanai nepieciešamo finansējumu (100%).
 |
| 106.jautājums:Lūdzu, paskaidrot, kas tiek saprasts ar MK noteikumu Nr.612 24.2.punktā noteiktajām “iekārtu izmaksām, kas saistītas ar būvniecības procesu” (kas ir attiecināmas)? Lūdzu, sniegt vismaz vienu konkrētu piemēru šādām izmaksām. |
| Atbilde uz 106.jautājumu:Skaidrojam, ka ar MK noteikumu Nr. 612 24.2. punktā noteiktajām “iekārtu izmaksām, kas saistītas ar būvniecības procesu” tiek saprastas iekārtas, kas nepieciešamas projektā plānotās ēkas/u tiešo funkciju nodrošināšanai un tās ir paredzētas jau būvniecības dokumentos – piemēram, ventilācijas iekārtas (t.sk. gaisa filtri vai rekuperācijas sistēmas, vai gaisa kondicionēšanas iekārtas), apkures sistēmas (t.sk. apkures katls, radiatori, apsaites sistēmas), ūdens filtri, ēkas drošības un citas vadības sistēmas (t.sk. viedo ēku izveidošanai nepieciešamā komunikāciju infrastruktūra), signalizācijas iekārtas u.tml. Norādām, ka attiecināma ir iekārtu (izņemot ražošanas iekārtu) un tāda aprīkojuma iegāde un uzstādīšana, kas paredzēta būvprojektā un nepieciešama būves vai tās daļas pieņemšanai ekspluatācijā vai kas nepieciešams ēkas funkcionalitātes nodrošināšanai un kas veido ēkas kopējo neatdalāmo infrastruktūru. Vienlaikus vēršam uzmanību, ka iekārtu izmaksas, kas saistītas ar iesniedzēja un/vai potenciālo iznomātāju ražošanas procesa nodrošināšanu vai būvniecības tiešo procesu (piemēram, rakšana, betonēšana, pārvadāšana, celšana) nodrošināšanu projekta iesniegumā nav plānojamas kā attiecināmas izmaksas un ir jāsedz no projekta iesniedzēja pašu līdzekļiem.Iekārtas, kas vienlaikus nodrošina gan ēkas funkcionalitāti, gan tiek izmantotas ražošanas procesam tiek attiecinātas tikai proporcionāli. |
| 107.jautājums:Vai projekta pieteicējs 3.1.1.5. 2.kārtas ietvaros var būt Latvijas SIA ar darbības veidiem: Sava nekustama īpašuma pirkšana un pārdošana (68.10, 2.0 red); Fondu pārvaldīšana (66.30, 2.0 red), kurš pieder nerezidentam, ar nosacījumu, ka šim SIA pieder ražošanas objekts, kuru plāno iznomāt Latvijas komersantam, kas tajā veiks darbību apstrādes rūpniecības nozarē? |
| Atbilde uz 107.jautājumu:Atbilstoši MK noteikumu Nr.612 9.punktam projekta iesniedzējs ir Latvijas Republikā reģistrēts komersants, t.sk., kura darbība ir saistīta ar nekustamā īpašuma attīstīšanu ražošanas ēku vajadzībām un tālākai iznomāšanai. Vienlaikus, ja komersants darbojas Rīgas plānošanas reģionā, tā darbībai ir jābūt saistītai ar nekustamā īpašuma attīstīšanu ražošanas vajadzībām apstrādes rūpniecības augstas pievienotās vērtības nozares sīkiem (mikro), maziem vai vidējiem komersantiem.Līdz ar to, ja projekta iesniedzējs ir Latvijas Republikā reģistrēts komersants, kura darbība ir saistīta ar nekustamā īpašuma attīstīšanu ražošanas ēku vajadzībām un tālākai iznomāšanai, tas atbilst MK noteikumu 9.punkta prasībām, t.i., vērā tiek ņemta tikai projekta iesniedzēja atbilstība. |
| 108.jautājums:Programmas ietvaros grūtībās nonākošā komersanta statusu noteiks, ņemot vērā tikai projekta pieteicēja grāmatvedības datus vai visu saistīto uzņēmumu datus? |
| Atbilde uz 108.jautājumu:Attiecībā uz grūtībās nonākuša uzņēmuma pazīmju pārbaudi - šī pārbaude tiek veikta gan atbalsta pretendentam individuāli, gan atbalsta pretendenta saistīto uzņēmumu grupai, detalizētāks skaidrojums ir norādīts CFLA informatīvajā materiālā <https://cfla.gov.lv/userfiles/files/MVU_un_GNU_noteiksana.pdf>. |

1. [1] Atbilstību augsto tehnoloģiju (augstas pievienotās vērtības) produktu ražošanai vai zināšanu ietilpīgu pakalpojumu nozarei vērtē atbilstoši Ekonomiskās sadarbības un attīstības organizācijas (OECD) un Eurostat sniegtajam skaidrojumam:

	* High-tech aggregation by Standard International Trade Classification (Rev.4). Pieejams: <http://ec.europa.eu/eurostat/cache/metadata/Annexes/htec_esms_an5.pdf>
	* [https://ec.europa.eu/eurostat/statistics-explained/index.php/Glossary:High-tech\_classification\_of\_manufacturing\_industries](https://ec.europa.eu/eurostat/statistics-explained/index.php/Glossary%3AHigh-tech_classification_of_manufacturing_industries)
	* Eurostat. Knowledge intentise services. Pieejams: [http://ec.europa.eu/eurostat/statistics-explained/index.php/Glossary:Knowledge-intensive\_services\_(KIS)](http://ec.europa.eu/eurostat/statistics-explained/index.php/Glossary%3AKnowledge-intensive_services_%28KIS%29) [↑](#footnote-ref-1)